Ino Ndicitenzi Kuti Ndifutulwe? Print\nIno Ndicitenzi Kuti Ndifutulwe?\nEeci cibalo tacili ca WLC. Eelyo notubelesya zilembedwe aabalembi balaanze lya nkamu, tusimba buyo zyeezyo zyeendelana 100% a Bbaibbele a lusyomo lwesu cino ciindi munkamu ya WLC. Aboobo eezyo zibalo inga zyalanganyigwa kuti nzya nkamu ya WLC. Twakalelekwa kapati amulimo wabalanda banjaanji ba Yahuwah. Pele tatukulwaizyi ndinywe nobeenzuma kutalika kubala zyaalembwa abantu aabo. Eezyo nzibaalemba, twakazigwisya mumalembe eesu nkaambo kanjaanji zililubide akubaa tumpenda. Cintu cuusisya ncakuti tucilangaula mbungano yamilimo iitakwe kampenda. Ikuti konyandidwe nkaambo ka [zibalo/milumbe] iitali ya WLC, kobikkila maanu ku Tusimpi 4:18. Kuteelela kwesu nkwakuti kasimpe Kakwe kalazyokoloka, eelyo mumuni nuuyaa kuyungizya kumunika munzila yesu. Tulakayandisya kasimpe kwiinda buumi bwesu, nkanko tulakavwuntauzya kufumbwa nkokakonzya kujanwa.\n“Nkabela wakaita mimuni, wasotokela mukati kumwi ulazyangama, wawida kumatende aaba-Paulo a-Silasi, wababuzya wati, ‘Nobami ino ndicitenzi kuti ndifutulwe? Bakati, ‘Syoma ku-Mwami Yahushua, noti futulwe yebo abeŋanda yako.’” (Incito 16:29-31).\nAaka kabeela kumusela wa baapositolo kalaa mubuzyo mupati kwiinda yooyo uukonzya kupozya mumulomo wabuntu. Mubuzyo tuuli wakuti, Ninzi nceticite kuti ndibaa buumi bubotu, nanka kuti ndibaa buvwubi, naa kubaa mpuwo, naa kusumpulwa akupegwa nguzu abulemu; pele kwiinda kulaale ali zyoonse eezi: “Ninzi nceticite kutegwa ndifutulwe?” Mpoonya atalaa mubuzyo mupati boobu kupedwe bwiinguzi buubauba: “Kosyoma mu Mwami Yahushua Messiah.” Kusyoma a lusyomo zilikonzyene...\nTaata waamba kuti, “Ooyu ngo Mwanaangu muyandwa; amumuteelele” (Luuka 9:35) Mpoonya Mozesi wakati, “Mweelede kumuteelela kufumbwa ncaamba kuli ndinywe. Aboobo ciyooba kuti kufumbwa uutateeleli ncaamba mushinshimi uyoonyonyoonwa” (Luuka 3:22-23).\nIme ndaamba kuti ooku nkwiingula kuubauba, nkaambo, lino Bbaibbele mbolili kunembo lyesu, ncuubauba kubbukizya ncocaamba kusyoma mu Mwami Yahushua Messiah. Eeci ciiyo cililetedwe kunembo lyesu munzila iisalala. Ngooyu mukonzyanyo, tulizyi kuti mulumbe uutuminwa nguupa kuti ooyo watumwa abe mutumwa, aboobo kusyoma mutumwa nkusyoma ncobeni mulumbe ooyo ngwaaleta. Lino, akataa zintu zimwi, tujana zyeezyo zipandulula Messiah kumugaminina, kuti wakatumidwe kweeta mulumbe wa Yahuwah ku muntu. Aboobo walo wiitwa kuti “mutumwa wa cizuminano” (Malakayi 3:1); “Mwaapositolo a Mupaizi Silutwe waluzumino lwesu” (BaHebulayo 3:1). Ibbala lyakuti “mwaapositolo” aawa ndelyaambwa Simalelo Yahushua, kutondezya muzeezo ngweenya, nkaambo liiminina kuti walo “mutumwa, mwiiminini.” Mukaano ka muunda wa masaansa, Mufutuli ulalyaamba munzila njeenya: “kumamanino wakabatumina mwanaakwe.” Alimwi ulati, “Ime ndakatuminwa kukambauka bulelo bwa Yahuwah”...Wisi waamba kuti, “Ooyu ngo Mwanaangu ngweyandisya; amumuteelele” (Luuka 9:35). Awalo Mozesi waamba kuti, “Kuli nguwe mweelede kuteetelesya kufumbwa ncaamba kuli ndinywe. Aboobo ciyooba kuti kufumbwa uutakateeleli mushinshimi ooyo uyoonyonyoonwa” (Milimo 3:22-23).\nKuyungizya kusalazya makani, Mwami wesu Yahushua wakabikkwa kunembo lyesu mbuli kamboni uujisi bumboni. Nkaambo kaako ncayitwa kuti “ngu kamboni wamasimpe uusyomeka” (Ciyubunuzyo 3:14). Aboobo Walo ulyaamba lwakwe kuti, “Nkaambo kaako nceekaboolela munyika kuzyoopa bumboni bwa kasimpe” (Johane 18:37). Lino Mulumbe naa lusyomo oolo ndwaakambauka “mbobumboni bwakwe,” aalo Mangwalo alatuyumyayumya kuti “ooyo wakatambula bumboni bwakwe wakabikka cidinto ali ceeci: kuti Yahuwah ulimasimpe,” Pele kujanza limwi, “ooyo uutasyomi mu Mwana takabuboni buumi, pele bukali bwa Yahuwah buli ali nguwe” (Johane 3:33, 36).\nKusyoma mu Mwami Yahushua Messiah,”mubusongo bwini bwa Mangwalo,” nkusyoma akuteelela mulumbe abumboni oobo mbwaakaambilizya ku bantu.\nLino mbotwatondezya boobo, kubelesya zifwanikiso ziimpene abumboni butakwe kampenda, kuti “kusyoma muli Simalelo Yahushua Messiah,” mumuzeezo wamasimpe wa Mangwalo, nkusyoma akuteelela mulumbe abumboni oobo mbwaakaambilizya ku bantu.\nIno mulumbe nzi ooyo naa mbumboni nzi buyandika kuti ubaa lufutuko? Buumi bwesu butamani buyeeme mubwiinguzi bwakusinizya masimpe ku mubuzyo ooyu; aboobo Simalelo aatembaulwe nkaambo taakatusiya mumusinze kujatikizya makani malemu kapati aaya. Petulo wakatondeka cakutaleyaleya eeyo nzila nkotunga twajana mulumbe ooyo mbuubede. Walo waamba kuti “ijwi eelyo Yahuwah ndyaakatumina Bana ba Isilayeli, kukambauka luumuno kwiinda muli Yahushua Messiah mucooko ca Judiya, kutalikila ku Galilaya, naakamanizya kubbizyigwa lubbizyo ndwaakali kukambauka Johane” (Milimo 10:36-37). Lino katulaa “majwi maubauba kuteelela” aali boobu, mbubuti mbocikonzyeka kuli ndiswe kwiimpya Jwi nokuba mulumbe ooyo ngotuyandaula? Twaambilwa kuti:\n1st, Nguni wakatumina mulumbe — “ijwi eelyo Yahuwah ndyaakatumina”;\n2nd, nkuuli bani nkwaakalitumina — “kubana ba Isilayeli”;\n3rd, wakalitumina kwiinda muli ni — “kwiinda muli Yahushua Messiah”;\n4th, waakambaukwa kucooko cili — “mucooko coonse ca Judiya”;\n5th, waatalikila kubusena kuli — “kutalikila ku Galilaya”;\n6th, wakatalikila aciindi cili — “naakabbizyidwe lubbizyo oolo Johane ndwaakali kukambauka.”\nAaya malailile maubauba boobo atutola cigaminina kuli Maako 1:14, ooyo waamba kuti, “Lino Johane naakanjizyidwe muntolongo, Yahushua wakaboola ku Galilaya, kakambauka Mulumbe Mubotu wa Bulelo bwa Yahuwah.”\n“ Ime ndeelede kukambauka bulelo bwa Yahuwah . . . nkakaambo keni aako nkeekatumwa” (Luuka 4:43).\nMa! Eeci cileelela mboceelana amulaka ngwabelesya Petulo! Mpoonya jwi lya Johane nilyakawumuzyigwa, Mufutuli uulelekedwe “wakatalikila ku Galilaya” kukambauka “Mulumbe wa Bulelo bwa Yahuwah.” Akamwi kabeela ka Mangwalo katuzyibya kuti “wakaunka mucooko ca Galilaya coonse, kayaa kuyiisya mumasinagogwe akukambauka Mulumbe wa Bulelo” (Mateyo 4:23). Taakagolela buyo mucooko eeco, pele wakakambauka mulumbe mupati ngweenya “amucooko coonse ca Judiya,” mbuli mbotwiiya kuzwa kuli Luuka 8:1: “wakaunka mumaanda amumunzi uuli woonse kaambilizya akuyaa kukambauka Bulelo bwa Yahuwah.” Eelyo Bantu baku Capenaumu nibaamukombelezya kuti akkalilile akati kabo, waakaka kumwi kati, “Ime ndeelede kukambauka bulelo bwa Yahuwah akumadolopo aamwi; nkakaambo keni aako nkeekatuminwa” (Luuka 4:43). Alimwi nokuba muciindi akatikati ka kubuka kwakwe kuzwa kulufu akuya kujulu, kaambyo kakwe kakacili kakuti “eezyo zintu zijatikizya bulelo bwa Yahuwah” (Milimo 1:3).\nAboobo Ime ndasalazya akutondezya cakumaninizya kuti “Mulumbe wa Bulelo” nga makani mapati naa bumboni, aayo Messiah ngaakaleta kubantu. Icintu citobela, aboobo, ncakuti “Mulumbe wa Bulelo” ngonguwe ngotweelede kusyoma katutaninga kwaambwa ncobeni kuti “tulasyoma mu Mwami Yahushua Messiah.” Walo wakatulailila kuti tusyome mu Mulumbe ooyo. “Yahushua wakaboola ku Galilaya kakambauka mulumbe wa bulelo bwa Yahuwah, kaamba akuti, ‘Amweempwe akusyoma mu mulumbe’” (Maako 1:14-15). Ncobeni taakabalailila kuti basyome “mulumbe uumbi” kutali yooyo ngwaakali kukambauka. Ooyo mulaka, aboobo, utondezya kuti walo wakabalailila kusyoma mulumbe uukokolola kukonzya yooyo ngwaakali kukambauka — “mulumbe wa bulelo bwa Yahuwah.” Hena kuli muntu weezyeezya kuti tacili cintu ciyandika milawo yakwe? “Nkaambo nzi ncomwiita ndime kuti ‘Mwami, Mwami,’ pele tamuciti ncemwaambila kucita Ime?” (Luuka 6: 46). “Inywe muli balongwe bangu kuti mwacita ncemwaambila” (Johane 15:14). “Kufumbwa ncaamwaambila kuti mucite, amucicite” (Johane 2:5). “Ikuti kamundiyanda Ime amubambe milawo yangu” (Johane 14:15). Kubamba milawo yakwe ngo musunko wesu wakutondezya kuti tulamuyanda, aboobo masimpe ncobeni kuti kunyina uunga wafutulwa uutamuyandi, nkaambo kusinganyigwa kuyoosya kapati kulaambilizyidwe: “Ikuti muntu naba ni katamuyandi Mwami, amumuleke ooyo abe Anathema Maranatha,” nkokuti unoosinganyidwe eelyo Mwami aakuboola (1 Bakolinto 16:22).\nNkaambo Mwanaa Yahuwah wakatutondezya mukonzyanyo akubamba Bulelo bwa Yahuwah kuti lyoonse kacili ciiyo cipati ncayiisya, tulizyi lino kuti eeci nceciiyo ciinda busongo, bulemu akubota ooko kukkalilila mumizeezo aamumilaka yabantu.\nNkaambo Mwanaa Yahuwah wakatutondezya kale mukonzyanyo akubamba Bulelo bwa Yahuwah kuti ngomutwe waciiyo mumulumbe wakwe, tulizyi kuti eeci nceciiyo ciinda busongo, bulemu akubota ceelede kukkalilila mumuzeezo nokuba mumilomo yabantu. Ncintu cizyibidwe kapati kuti bamayi bamazubaano, basumpukide abasyoonto, balatatanyana mbuli boofu balaa ncinko kukaka kusyoma nokuba kukambauka Mulumbe uulelekedwe wa Bulelo. Nokuba kuti bandisyomezya nyika yoonse, Ime inga nsyekalisanganyi akataa bamayi bali boobo mubuzuba bwa lubeta.\nUmwi nkumekume sicikombelo wambungano iilaa mpuwo aciindi cimwi wakandaambila kuti wakali kuunka kucikombelo nkwaakali kuzulilwa kwamyaka iili makumi obile ayosanwe, pele taakaninga mvwide ciiyo ca mulumbe ooyu — Mulumbe mubotu wa Bulelo — kaciyiisyigwa mucikombelo oomo pe, nokuba kumvwa mulumbe uukambauka ciiyo eeco. Umwi mukambausi wambungano mpati iidumide mpuwo akuzyibwa koonse-koonse, wakandaambila kuti wakayibaluka majwi aamba “Mulumbe Mubotu wa Bulelo” akuti wakali kusyoma kuti ooyo mulumbe wakali “mubusena bumwi mu Magwalo aabaapositolo.” Awumwi mukambausi wakaambide kuti wakayiya ci Giliki aci Hebulayo, wakapasa lwiiyo lwa buleza, alimwi wakali kukambauka kwa myaka cisambomwe; neekamubuzya ncaayiminina majwi aakuti “Mulumbe Mubotu wa Bulelo” mu Cizuminano Cakale nokuba muli Cipya, wakaamba kuti wakali kusyoma kuti ali mu Cizuminano Cakale, “ambweni mu Intembauzyo,” akuti walo tanakambaukide mulumbe wa ciiyo eeci. Pele, kweendelanya a busanduluzi bwa Cruden, aayo majwi taajanwi nokuba lyomwe mu Magwalo aabaapositolo, mu Intembauzyo, nanka mu Cizuminano Cakale pe. Hena ono eezi zintu tazitondezyi kuti kwakacitika kupambuka kupati kuzwa ku mangwalo munyika, akuti bantu “bakaleya kuzwa ku lusyomo” akutalika ciyanza cakukambauka “mulumbe wiimpenye” ooyo uulaa ntenda kutali yooyo Mwami Yahushua ngwaakali kukambauka?\nAlimwi kutali buyo kuti Mwami lwakwe wakakambauka Bulelo bwa Yahuwah, pele mulimo wakwe niwaacili kuya kumbele, “Walo wakayita basikwiiya bakwe bali kkumi ababili antoomwe akubatuma kuyookambauka Bulelo bwa Yahuwah. Mpoonya bakaunka muminzi yoonse kuyaa kukambauka Mulumbe Mubotu” (Luuka 9:2, 6). Aawa cintu ncotubbukizya ncakuti mumulaka uubelesyegwa mu Mangwalo, kukambauka Bulelo ncintu comwe akukambauka Mulumbe Mubotu. Aboobo citobela ncakuti, Aabo batakambauki Bulelo tabakambauki Mulumbe Mubotu. Nkako cilayandika kapati kukambauka mulumbe wa Bulelo cakuti umwi mwaalumi naakalomba kuti kaashe ataangune kuyoozikka bawisi, Mwami wakati, “Baleke bafu bazikke bafwidwa babo; pele yebo koya ukakambauke mulumbe ooyo wa bulelo bwa Yahuwah” (Luuka 9:60).\nAboobo tweelede kukosozya makani kuti “Mulumbe mubotu wa Bulelo” wakeelede kukambaukwa koonse koonse nkobaayinkide baapositolo, nkaambo ka majwi aa Mwami aakuti — “ooyu Mulumbe mubotu wa Bulelo uyookambaukwa munyika yoonse” — ngwaakali kubalaya kuti balo bakambauke Mulumbe ooyo. Tulamvwa kanjaanji kukambauka kwa baapositolo kakuguminizya Bulelo. Ncenciceeco tujana Filipo ku Samaria “ukambauka zintu zijatikizya bulelo bwa Yahuwah, muzina lya Yahushua Messiah” (Milimo 8:12). Awalo Paulu ku Efeso, amumasena aamwi, ukambauka “zintu ziguminizya Bulelo bwa Yahuwah” (Milimo 19:8; 20:25). Paulu wakakkala ku Roma myaka yobile iikkwene, “kakambauka makani aa Bulelo bwa Yahuwah, akuyiisya zijatikizya Mwami Yahushua Messiah” (Milimo 28:23, 31).\nMbweenya Bbaibbele mboliyiisya lusyomo lomwe abulangizi bomwe, mbombuboobo mbolilanganya mulumbe omwe, akusinganya muntu naba mungele uukakatila “kukambauka mulumbe uumbi” (BaEfeso. 4:5; BaGalatiya. 1:8-9).\nMbweenya Bbaibbele mboliyiisya lusyomo abulangizi bomwe, mbweenya buyo mbolilanganya Mulumbe mubotu omwe, akuyungizya ziindi zyobile kusinganya muntu naba mungele uukakatila “kukambauka mulumbe wiimpene” (BaEfeso. 4:5; BaGalatiya. 1:8-9). Aboobo lino, katupedwe bumboni bwainda kunembo lyesu, hena inga yebo kocidonaika kuti ninzi Mulumbe mubotu? Ncobeni kwiina acimbi kunze lya “Mulumbe mubotu ooyu wa Bulelo” Mufutuli ngwaakaamba kuti weelede “kukambaukwa munyika yoonse”; alimwi weelede kutolwa kubusena bomwe “mbuli” kubusena bumwi, nkaambo Paulu waambila Bakolose kuti wakacili kuzyoosika kuli mbabo “mbuli kunyika yoonse” (Bakolose. 1:6, 23). Aboobo nkaambo kakuti kuli buyo Mulumbe Mubotu omwe, cintu citobela ncakuti “ooyu Mulumbe Mubotu wa Bulelo” ngonguwe ooyo Bbaibbele ngolyaamba kuti, “Ooyo uutasyomi uyoosinganyigwa” (Maako 16:15-16). Amulangisye ono mbocicisa cisubulo ca kukambauka nokuba kusyoma “mulumbe uumbi” kunze lya “Mulumbe Mubotu wa Bulelo ooyu.”\nNcobeni, kukambauka Mulumbe Mubotu wa Bulelo takuli buyo kupilulusya kuŋuŋuna mabala aakukambauka Mulumbe Mubotu wa Bulelo akwiinduluka ciindi aciindi kupopota majwi aayo akataa bantu kutegwa bakumvwe pe; makani nzi aakonzya kujanwa mukutopota kuli boobo? Ibbala lyakasandululwa kuti “mulumbe” (Evangelioni) liiminina “mulumbe mubotu, makani aakkomanisya, mulumbe uukondelezya.” Aboobo kukambauka Mulumbe Mubotu wa Bulelo, nkukambauka zintu eezyo zijanwa mu mulumbe uukkomanisya, naa “makani aakondelezya aa Bulelo.” Eeci ncecitondezyedwe mukaambo ka Filipo ooyo ku Samaliya wakaakukambauka Mulumbe Mubotu wa Bulelo kwiinda mukukambauka “zintu zijatikizya Bulelo bwa Yahuwah, muzina lya Messiah Yahushua” (Milimo 8:12). Alimwi tulizyi kuti kukambauka kwa Filipo ku Samaliya kwakali kweendelana akwa Paulu ku Kolinto, antoomwe akwa baapositolo mumasena manjaanji woonse; nkaambo kwakali buyo Mulumbe Mubotu omwe aciindi eeco ngubakali kukambauka boonse. Mbweenya Mozesi mbwaatakapa zibeela ziteendelani zyobile zya milawo yaapegwa muciindi ca Mozesi; mbweenya buyo awalo Messiah taakapa milumbe iikazyanya yobile kumusela uuno. Pele mbuli ciindi cansiku, nokwakali bamwi bakapindaula Mulawo wa Mozesi kubelesya tunsiyansiya twabo, mbocibede mbweenya oobo asunu nkobali bamwi bapilinganya Mulumbe Mubotu wa Bulelo kabasumpauzya tunsiyansiya twabo.\nAboobo, nokuba boobo, cakali kuyandika kuti bantu baku Samaliya basyome “zintu zijatikizya Bulelo bwa Yahuwah, muzina lya Messiah Yahushua,” nkabela aswebo tuciyandika mbweenya sunu kusyoma muzintu nzyeenya; nkaambo mulimo wesu ngwa “kwiimikizya nji citondezyo ca majwi aabusongo eeco”; “kuzekela cakusinizya oolo lusyomo ndubaapedwe kutaanguna basaante”; “kubuzyilila nzila zisumbwidwe zyakaindi akweendela muli nzizyo” (2 Timoteo. 1:13; Jude 3; a Jelemiya. 6:16).\nLino twatondezya kuti ilikke nzila ya kukambauka nokuba kusyoma mu Mulumbe Mubotu wa Bulelo nja kukambauka nokuba kusyoma zintu eezyo zili mu Mulumbe Mubotu.\nEeci cibalo citali ca WLC cakalembwa aaba Wiley Jones, 1879, kuzwa mu The Gospel of the Kingdom mu Zibeela zili Kkumi.\nTwakagwisya mucibalo citaanzi woonse mazina aamilimo aabakomba mituni ngobawulikide Taata a Mwana, akubikka mucibaka cangawo mazina mataanzi ngubaapedwe. Kuyungizya waawo twakajokolosya mu Mangwalo ngotulembulude mazina mataanzi ngubaapedwe mbuli mbwaakalembedwe mu Mangwalo abalembi ba Bbaibbele bakayoyelwa Moza. Kabunga ka-WLC


Bbuku Lyaamwaka lya Bakamboni ba Jehova Lyamu 2016 | JW.ORG\nAmubale kujatikizya mulimo wa Bakamboni ba Jehova ngobakacita mu 2015 alimwi amakani aamba mbowakatalika mulimo wabo mu Indonesia.\nLugwalo lwa Bahebrayo 13:1 lulakulwaizya alimwi akulumbaizya.\nMulumbe ooyu uukulwaizya utondezya mbozyagwasya zileleko mbuli webbusaiti ya jw.org, sikapepele wa JW Broadcasting, twakukubila mabbuku twamubukambausi bwakubuleya alimwi Amiswaangano Yacooko yamu 2015.\nIno ncinzi cakajatikizyidwe mukupanga sikapepele ooyu waa Intaneti?\nMulimo wakabambuluwa kutegwa cikonzyeke kuyaka maanda aa bwami manji kapati aayandika.\nAmubone makani aalembedwe mubufwaafwi kujatikizya mulimo wakuyaka maofesi mapati aa Bakamboni ba Jehova.\nIno ncinzi cakapa ba Terry kusyoma kuti nzyobakamvwa kuli Bakamboni ba Jehova zyakali bwiinguzi bwamupailo wabo?\nMucibeela eeci, amubone Jehova mbwaazumanana kumunikila nzila ya bakombi bakasimpe.\nBakamboni ba Jehova ku Madagascar alimwi aku Indonesia bakatambula zileleko zilibedelede kumatalikilo aamwaka wa 2015.\nMa Bbaibbele aali 16 akazwa lyamumwaka wamulimo wamu 2015.\nKulwanina kuti baleke kusalululwa mumakani aabukombi kwazumanana munyika yoonse mboizulwa.\nMilumbe—Makani Kuzwa Munyika Yoonse\nMali aakazwa mukabbokesi Ken nkaakasiside akagwasya ciindi noyakali kuyakwa ŋanda ya Bwami.\nIno ninzila nzi zyakuliyeeyela nzyobabelesya Bakamboni nobakambauka makani mabotu?\nIno nkaambo nzi mukaintu umwi ncaakali kwiiya Bbaibbele kali mumuunda alimwi kabelesya kkendulo? Ino nkaambo nzi sibbuku mukali imuna America kumwi alimwi kumbi muna India ncaakali kulindila Bakamboni? Alimwi ncinzi cakamupa kulila muntu iwakali sikupenzya?\nKunyina cilesya basikukambauka ba Bwami—kube kulemana naa kwaangwa.\nMwaalumi imu Roma, sintolongo, alimwi amukaintu iwalikuyanda kulijaya bakkomana akaambo kakumvwa mulumbe wakasimpe.\nMatebulu aamabbuku, twakukubila mabbuku twamubukambausi, webbusaiti ya jw.org, alimwi amavidiyo aa Bakamboni ba Jehova alagwasilizya mumulimo wakusyanga mbuto zyakasimpe mumyaanda-myaanda yabantu, naa mubantu batakonzyi kubalwa!\nAmujane makani aalembedwe mubufwaafwi kujatikizya nyika, bantu alimwi azilengwa zyabantu ibakkala munsumbu iiyiinda kukomena munyika yoonse.\nMumwaanda wamyaka wa 16, makwebo aatununkilizyo ngaakali makwebo aakali kuleta mali munyika\nKakamu kabapainiya basicamba ibazwa ku Australia bakalwana buyumu-yumu ciindi nobakali kutalisya mulimo wakukambauka.\nKumwaya makani mulisikapepele wawailesi alimwi akukambaukila kuzito zyakabusya bukali bwabasikulwana kasimpe ibalaanguzu kapati mu Indonesia.\nKabunga aaka kakatalika kwiinda mukutobela izyakali mumabbuku aa Bakamboni ba Jehova, pele kakazootalika kulanga zintu munzila yabuntu.\nBasimanyongwe bakanjila muŋanda yaba Thio Seng Bie akubweza zintu kabalangilila, nokuba boobo, bantu aabo bakasiya cintu ba Thio Seng Bie ncobakali kubona kuti cilayandika kapati kwiinda zintu nzyobakasweekelwa.\nMabbuku aa Bakamboni mbwaakali kuyaabulesyegwa, Bakamboni bakabelesya busongo kuti bazumanane amulimo wabo wakukambauka.\nCiindi Nkondo Yabili Yanyika noyakali kulwanwa, Bakamboni bamwi bakajana nzila yakulilembya kubweendelezi bwacisi ca Japan kakunyina kutola lubazu mutwaambo twacisi.\nMumyaka iili 60 njobakabeleka, ba André Elias bakazumanana kusyomeka noliba leelyo nobakali kubuzyigwa-buzyigwa alimwi akukongwa.\nBamisyinali ba cikolo ca Gileadi ibakusaangana kusika bakagwasya kuti mulimo wakukambauka ufwambaane kuyaambele.\nSena lino basololi bazikombelo balazwidilila mukukazya kwabo?\nCakuma 1970 zintu zyakabija kapati cakunga cakali kukatazya kukambauka makani mabotu.\nCalukkomano, ba Titi Koetin bakalibombya kubalumi babo alimwi eeci cakabaletela mpindu kapati.\nMuswaangano wamu 1963 wakuti “Makani Mabotu Aatamani” wakacitika nokuba kuti kwakali buyumu-yumu bunji.\nCuumbwe ca ba Ronald Jacka cakalisyidwe kale.\nMu 1964, ku Manokwari, mufwundisi umwi wacikombelo caba Pulotesitanti wakaamba cabukali kuti: ‘Ndilabamana Bakamboni ba Jehova mu Manokwari moonse!’ Sena eeci cakacitika?\nMupati wabasyaabusongo bamfwulumende wakali kuyanda kuzyiba cini ncobakali kucita Bakamboni ba Jehova mu Indonesia.\nIno ncinzi cakapa bantu ibakali kubona zyakali kucitika kuti baambe kuti, “Bakamboni ba Jehova bali mbuli mpikili”?\nCiindi mulimo wa Bakamboni ba Jehova nowakazumizyigwa, nkumenkume imwi yakaamba makani aagambya, yakati: “Cipepa eeci icitondezya kuti mbunga yanu ililembedwe mumulawo tacimupi lwaanguluko lwabukombi pe.”\nBakamboni ba Jehova bakafwambaana kugwasya nokwakacitika muzuzumo wanyika iwakanyonyoona dolopo lya Gunungsitoli.\nBa Daniel Lokollo bayeeya mbobakapezyegwa abasikugatela ntolongo.\nTwakatobela Malailile—Aboobo Twakafwutuka!\nInkondo yakacitika akati kaba Mozilemu alimwi a Banakristo mu Indonesia yakapa kuti Bakamboni ba Jehova babe mubukkale bukatazya kapati.\nMulimo nowakazumizyigwa alimwi, bakwesu bakagwasyigwa kapati nobakabelesya nzila zyotatwe zigwasya kapati.\nIno Bakamboni bakabulwana buti buyumu-yumu ibwakali kubalesya kukambauka cabusicamba akaambo kabube bwabo alimwi azilengwa zyacisi cabo?\nBasikubelekela kubusena kubulide ibayandaula cilawo bantu banji nkobatanamvwide makani mabotu bacijana.\nMbungano yamumunzi wa Tugala Oyo, ku Indonesia, yakatambaula cilongezyo ncoyatakali kuyeeyela.\nBanabokwabo basimbi bobilo alimwi ibasinkematwi ku Indonesia bakalaandaanizyidwe ciindi umwi wabo naakapegwa kubantu bambi kuti babe mbabo bazyali bakwe, nokuba boobo, kasimpe kakabaleta antoomwe.\nMyaka Iili 100 Iyainda—1916\nCintu icakacitika lyacilimo camu 1916 cakabajatikizya kapati Basikwiiya Bbaibbele.\nIno ncinzi ncotwakacita alimwi ino mali manji buti ngotwakabelesya mukukambauka makani mabotu aa Bwami bwa Leza?\nBuzuba bwa Ciibalusyo—Bwasanu, April 3, 2015\nMulimo wakutamba bantu iwakatola mvwiki zyone wakapa kuti bantu banji kapati bakajanike ku Ciibalusyo.


Sena Zikombelo Zyoonse Zilikozyenye? Sena Zyoonse Zisololela Kuli Leza? | Mibuzyo Yamu Bbaibbele\nAMUBALE MU Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Cambodian Cebuano Chichewa Chinese (Traditional) Chinese Mandarin (Simplified) Chitonga Croatian Czech Danish Dutch English Estonian Ewe Fijian Finnish French Ga Georgian German Greek Haitian Creole Hebrew Hiligaynon Hindi Hungarian Igbo Iloko Indonesian Isoko Italian Japanese Kachin Kazakh Kiluba Kinyarwanda Kirghiz Kirundi Korean Lingala Lithuanian Malagasy Malay Malayalam Maltese Myanmar Nepali Norwegian Nzema Oromo Persian Polish Portuguese Portuguese (Portugal) Romanian Russian Samoan Sepedi Serbian (Cyrillic) Serbian (Roman) Setswana Shona Sinhala Slovak Slovenian Spanish Swahili Swedish Tagalog Tatar Telugu Thai Tsonga Turkish Ukrainian Vietnamese Xhosa Yoruba Zulu\nPeepe, zikombelo zyoonse tazikozyenye pe. Bbaibbele lilaamba zikozyanyo zinji zyazikombelo zitamukkomanisyi Leza. Zikombelo eezyi inga twazibikka muzibeela zyobilo.\nCibeela 1: Kukomba baleza bakubeja\nIbbaibbele nolyaamba kujatikizya kukomba baleza bakubeja libelesya mabala mbuli aakuti “zintu zyabuyo,” alimwi “zinyina mulimo.” (Jeremiya 10:3-5; 16:19, 20) Jehova * Leza wakalailila bana Israyeli kuti: “Utabi abaleza bambi kunze lyangu.” (Kulonga 20:3, 23; 23:24) Ciindi bana Israyeli nobakali kukomba baleza bambi, “bukali bwa Jehova bwakababukila.”—Myeelwe 25:3; Levitiko 20:2; Babetesi 2:13, 14.\nLeza kunyina naacinca mbwalimvwa caboola kumakani aakukomba baabo “baambwa kuti baleza.” (1 Bakorinto 8:5, 6; Bagalatiya 4:8) Aboobo ulailila baabo ibayanda kumukomba kuti baleke kuyanzana abaabo bazulilwa kubukombi bwakubeja kuti: “Amuzwe akati kabo, akulyaandaanya.” (2 Bakorinto 6:14-17) Ikuti naa zikombelo zyoonse zisololela kuli Leza, nkaambo nzi Leza ncapeda malailile aali boobu?\nCibeela 2: Kukomba Leza wakasimpe munzila njatakkomanini\nZimwi ziindi, bana Israyeli bakali kukomba Leza kubelesya njiisyo alimwi aziyanza izyakali kubelesyegwa kukomba baleza bakubeja, pele Jehova wakabakasya kusanganya bukombi bwakasimpe abukombi bwakubeja. (Kulonga 32:8; Deuteronomo 12:2-4) Jesu wakabanyemena basololi bazikombelo ciindi naakali anyika akaambo kanzila nzyobakali kubelesya kukomba Leza; bakali kulitondezya kuti mbakombi, pele cakuupaupa ameso ‘tiibakali kubikkila maano kumakani mapati aa Mulawo, nkokuti bululami, luse, alimwi alusyomo.’—Matayo 23:23.\nMbubwenya buyo amazuba aano, bukombi bwakasimpe mbobusololela bantu kuli Leza. Kasimpe aako kajanika mu Bbaibbele. (Johane 4:24; 17:17; 2 Timoteyo 3:16, 17) Muzikombelo muli njiisyo ziteendelani ancolyaamba Bbaibbele zitantamuna bantu kuli Leza. Injiisyo zinji bantu nzyobayeeya kuti zyamu Bbaibbele zibikkilizya, Butatu, kupya mulilo uutamani alimwi akutafwa kwabuumi, zyakazwa kubantu bakali kukomba baleza bakubeja. Bukombi ibukulwaizya njiisyo mbuli zeezyi “mbwabuyo,” naa bunyina mulimo, akaambo kakuti bukulwaizya zilengwa zyabantu muciindi camilawo ya Leza.—Marko 7:7, 8.\nLeza bulamusesemya bukombi bwakuupaupa ameso. (Tito 1:16) Kutegwa bantu babe acilongwe a Leza, bukombi bweelede kubagwasya mubuumi bwabo kutali buyo kubakulwaizya kutobela tunsiyansiya. Mucikozyanyo, Bbaibbele lyaamba kuti: “Ikuti muntu uuli woonse kayeeya kuti mukombi wa Leza, pele taujati mulaka wakwe, weena moyo wakwe mwini, alimwi bukombi bwakwe mbwabuyo. Ibukombi busalala alimwi butasofweede mumeso aa Leza wesu alimwi Taata mboobu: ikulanganya bamucaala abamukabafwu mumapenzi aabo, alimwi akulibamba katutakwe kabala kali koonse kamunyika.” (Jakobo 1:26, 27) Ibbaibbele lyabelesya mabala aakuti “bukombi busalala” ikupandulula bukombi butali bwakuupaupa ameso.\n^ munc. 5 Jehova ndizina lya Leza wakasimpe kweelana ambolitondezya Bbaibbele.\nSena kuli nokuyooba ciindi bantu boonse nobayookamantana mukukomba Leza wakasimpe alikke?


Johane 21 | Bbaibbele lili a Intaneti | Bbaibbele lya Busanduluzi Bwanyika Mpya\nJesu walibonya kuli basikwiiya bakwe (1-14)\nPetro waamba cakusinizya kuti ulamuyanda Jesu (15-19)\n“Kosanina tubelele twangu” (17)\nIziyoomucitikila sikwiiya ngwayandisya Jesu (20-23)\nMamanino (24, 25)\n21 Nozyakainda zintu eezyi, Jesu wakalitondezya alimwi kuli basikwiiya bakwe ku Lwizi lwa Tiberiya. Mboobu mbwaakalitondezya. 2 Antoomwe kwakali Simoni Petro, Tomasi (iwakali kwiitwa kuti Wamaanga),+ Natanayeli+ uuzwa ku Kana waku Galilaya, bana ba Zebedayo+ alimwi abasikwiiya bakwe bambi bobilo. 3 Simoni Petro wakati kulimbabo: “Ndaunka kukuzuba nswi.” Bakati kulinguwe: “Andiswe tulaunka anduwe.” Bakaunka akutanta mubwato, pele masiku aayo kunyina ncobakajaya.+ 4 Nokuba boobo, nobwakali kuca, Jesu wakaliimvwi kunkomwe, pele basikwiiya kunyina nobakazyiba kuti wakali Jesu.+ 5 Mpoonya Jesu wakati kulimbabo: “Nobana, sena kuli cakulya ncomujisi?”* Bakamwiingula kuti: “Peepe!” 6 Wakati kulimbabo: “Amuwaale kansabwe kanu kululyo lwabwato eelyo mulajaya nswi.” Aboobo bakakawaala, pele bakaalilwa kukakwela akaambo kakuvwula kwanswi.+ 7 Mpoonya sikwiiya ooyo Jesu ngwaakali kuyandisya+ wakati kuli Petro: “Ngu Mwami!” Lino Simoni Petro naakamvwa kuti ngu Mwami, wakasama cisani cakwe caatala nkaambo wakali mantanda,* eelyo wakasotokela mulwizi. 8 Pele basikwiiya bamwi bakaboola mubwato busyoonto kabazyaabukwela kansabwe kazwide nswi, nkaambo tiibakali kule kapati ankomwe, wakali buyo musinzo uutandila kumamita aali 90.* 9 Pele nobakasika kunkomwe bakabona mulilo wamalasya answi zyakali kuyokwa alinguwo, alimwi bakabona acinkwa. 10 Jesu wakabaambila kuti: “Amulete nswi zimwi nzyomwajaya ino aawa.” 11 Aboobo Simoni Petro wakatanta bwato akukakwelela kunkomwe kansabwe kakazwide nswi zipati zili 153. Pele nokuba kuti zyakali zinji, tiikakadunsauka kansabwe. 12 Jesu wakabaambila kuti: “Amuboole mulye.” Kunyina naba omwe wabasikwiiya bakwe wakajisi camba cakumubuzya kuti: “Ino nduwe ni?” nkaambo bakalizyi kuti Mwami. 13 Jesu wakabweza cinkwa akubapa, wakacita mbubonya answi. 14 Eeci lino cakali ciindi+ catatu ncaakalibonya Jesu kuli basikwiiya bakwe kuzwa naakabusyigwa kuzwa kubafwu. 15 Nobakamana kulya, Jesu wakati kuli Simoni Petro: “Simoni omwana wa Johane, sena ulandiyanda kwiinda zyeezyi?” Wakavwiila kuti: “Inzya Mwami, ulizyi kuti ndilakuyanda kapati.” Jesu wakamwaambila kuti: “Kosanina twana twambelele twangu.”+ 16 Alimwi ciindi cabili wakati kulinguwe: “Simoni omwana wa Johane, sena ulandiyanda?” Wakavwiila kuti: “Inzya Mwami, ulizyi kuti ndilakuyanda kapati.” Jesu wakati kulinguwe: “Koembela tubelele twangu.”+ 17 Ciindi catatu wakati kulinguwe: “Simoni omwana wa Johane, sena ulandiyanda kapati?” Petro wakausa akaambo kakuti ciindi catatu wakamubuzya kuti: “Sena ulandiyanda kapati?” Aboobo wakamwaambila kuti: “O Mwami, yebo ulizyi zintu zyoonse; ulizyi kuti ndilakuyanda kapati.” Jesu wakamwaambila kuti: “Kosanina tubelele twangu.+ 18 Ncobeni ndikwaambila masimpe kuti, nookacili mwana wakali kulisamika omwini akulyeendela kufwumbwa nkookali kuyanda. Pele waakucembaala uyootandabika maanza aako, eelyo muntu uumbi nguuyookusamika akukusololela nkotayandi kuunka.” 19 Eeci wakacaamba ikutondezya lufwu ndwaakali kuyoofwa Petro ikulemeka Leza. Naakamana kwaamba boobu, wakati kulinguwe: “Kozumanana kunditobela.”+ 20 Petro wakacenguluka akubona sikwiiya ngwaakali kuyandisya Jesu katobela,+ sikwiiya ooyo kucilalilo iwakayaama acamba ca Jesu akumubuzya kuti: “Mwami, ino nguni uuyanda kukwaaba?” 21 Aboobo mbwaakamubonena buyo, Petro wakabuzya Jesu kuti: “O Mwami, ino mbuti muntu ooyu?” 22 Jesu wakati kulinguwe: “Ikuti kandiyanda kuti azumanane kupona kusikila ndikaboole, ino eeco cikujatikizya buti yebo? Yebo kozumanana buyo kunditobela.” 23 Makani aaya akabusya mpuwo akati kabakwesu yakuti sikwiiya ooyo takafwi. Pele Jesu tanaakamwaambila kuti takafwi pe, pele wakati: “Ikuti kandiyanda kuti azumanane kupona kusikila ndikaboole, ino eeco cikujatikizya buti yebo?” 24 Ooyu ngosikwiiya+ uupa bumboni bwazintu eezyi alimwi nguwakazilemba, alimwi tulizyi kuti bumboni bwakwe mbwamasimpe. 25 Mubwini kuli zintu azimbi zinji nzyaakacita Jesu nzyondiyeeya kuti, ikuti nozyakalembwa zyoonse, imabbuku aalembedwe naatakakkwana munyika eeyi.+\n^ Naa “nswi nzyomujisi?”\n^ Naa “tanaakasamide bukkwene.”\n^ Mu Chigiriki, “kutukokola tuli 200.” Amubone Makani Aayungizyidwe B14.


Makani aamu Bbaibbele: Kuzyalwa kwa Jesu Kusikila Kulufwu Lwakwe - Kkeyala yaa Intaneti ya Bakamboni ba Jehova\nMungelo Gabuliyele wakatumwa kumusimbi mubotu moyo wazina lya Maliya. Wakamwaambila kuti uya kutumbuka mwana uuya kulela kali mwami kukabe akutamani. Mwana Jesu wakazyalilwa muluba lwaŋombe ooko beembezi nkobakaunka kumubona. Kumane nyenyezi yakasololela bantu kuzwa Kujwe kuya kumwana. Tulaiya wakapa kuti babone nyenyezi eeyo, alimwi Jesu mbwaakafwutulwa kuli yooyo wakali kuyanda kumujaya.\nCabili, tulabona Jesu naakajisi myaka iili 12 kaambaula abafwundisi mutempele. Kwiinde myaka iili 18 Jesu wakabbapatizyigwa, kumane wakatalika kukambauka makani aabwami alimwi amulimo wakuyiisya zyeezyo Leza nzyaakamutumina anyika kuti acite. Kutegwa Jesu agwasyigwe mumulimo ooyu, wakasala bantu bali 12 akuba baapositolo bakwe.\nAlimwi Jesu wakacita maleele manji. Wakasanina maunda-maunda aabantu kwiinda mukubelesya nswi azinkwa zisyoonto buyo. Wakaponya baciswa alimwi wakabusya bafwide. Camamanino, tulaiya zintu zinji zyakacitikila Jesu mumazuba aakumamanino aamubuumi bwakwe alimwi ambwaakajaigwa. Jesu wakakambauka kwamyaka iili yotatwe acisela, aboobo CIBEELA 6 caamba ciindi camyaka iinda buyo asyoonto ku 34.\nIno Zibalo Zyaamba Kujatikizya Jesu Zyakalembwa Lili?\nIno kwakainda ciindi cilamfwu buti kuzwa ciindi Jesu naakafwa kusikila ciindi naakalembwa mabbuku aa Makani Mabotu?


Balangizi bamabazu bazigwasya biyeni mbungano zyaBakamboni baJehova?\nKabunga kamulimu wakukambawuka\nMagwalo aamaKristu aciGiriki alaamba cakwiindulula atala aBarnaba amwapostolo Paulo. Aaba baalumi bakabeleka kabali balangizi bendeenda, kabaswaya mbungano zyakusaanguna. Nkaambo nzi? Bakali aciyandisyo cakuziba kuti beenzinyina bakumuuya bacita biyeni muzintu zyakukomba. Paulo wakaamba kuti wakali kuyanda ‘kubweeda akalingule babunyina’ akuti akabone mbubapona. Wakali yandide kweenda makkilomita miingi kuti akabasimye. (Incito 15:36) Nduluyandisyo balangizi beendenda ndubalaalo mazuba aano.\nBazida kuzootusungwaazya. Mulangizi wabbazu umwi awumwi uswaya tubili mumunyaka kakkala mviki iimwi mumbungano zisika ku20 naa zyiinda aawo, tulakonzya kugwasigwa kapati aluzibo lwabakwesu aaba, alimwi alwabakayintu babo ikuti kabakwete. Baleezya canguzu kuziba bamumbungano boonse, alimwi balayandisya kweenda andiswe mumulimu wamumunda akuzyiiyo zyesu zyaBbaibbele. Balangizi aaba alimwi abaalu bacita kuswaya kwakweembela, balapa nkani zisungwaazya kumiswaangano mipati ayambungano.—Incito 15:35.\nBatondeezya kubikkila maano kuli boonse. Balangizi bamabazu babikkila loko maanu kuziimo zyakumuuya zyambungano. Balaswaangana abaalu ababelesi babelekela kuti balange-lange kwiinkilila anembo kulookubawo alimwi akuti bape lulayo lugwasya kuti bakonzye kunyampula mitolo yabo. Bagwasya mapayona kuti bazwidilile mumulimu wabo, alubo babotelwa kuziba bapya bamumbungano akumvwa kuzwidilila kwabo kwakumuuya. Umwi awumwi wabakwesu aaba ulalipeda kubeleka kali ‘simulimoma ubelekela ndiswe.’ (2 baKorinto 8:23) Tweelede kutobelezya lusyomo lwabo akulipeda kwabo kuli Leza.—baHebrayo 13:7.\nMakanzee nzi balangizi bamabazu ngibalawo nibaswaya mbungano?\nNga ulagwasigwa biyeni ciindi nibatuswaya?\nYenga buzuba akkalenda yako mulangizi wabbazu nazoomuswaya lubo mumbungano yenu kucitila kuti utazooyindwi ankani nzyazoopa kuN’anda yaBwaami. Ikuti kuyanda kuti mulangizi wabbazu naa mukayintu wakwe abewo kuciiyo cako caBbaibbele mumviki eeyo zibya muyiisi wako, eezi ziyoopa kuti muzibilane kabotu.\nBakamboni BaJehova Baweendelezya Biyeni Mulimu Wabo Wakukambawuka?\nTutobelezya cikozyano caJesu ncaakatusiila kacili aanyika. Nziizili zimwi zikozyano zyakukambawuka?


1 Samuele 17 | Bbaibbele lili a Intaneti | Bbaibbele lya Busanduluzi Bwanyika Mpya\n17 Mpoonya ba Filisiti+ bakabunganya impi zyabasikalumamba* babo kunkondo. Bakabungana ku Soko,+ uuli mucisi ca Juda, alimwi bakayaka nkambi akati ka Soko a Azeka,+ ku Efesi-damimu.+ 2 Saulo abaalumi bana Israyeli bakabungana antoomwe akuyaka nkambi mu Kkuti* lya Ela,+ alimwi bakalibambila kulwana ba Filisiti. 3 Ba Filisiti bakali aacilundu kulubazu lumwi, abalo bana Israyeli bakali aacilundu kulubazu lumbi, eelyo akati kabo kwakali kkuti. 4 Mpoonya kunkambi yaba Filisiti kwakazwa mwiiminizi wabasikalumamba uusyomwa; izina lyakwe wakali Goliati,+ waku Gati,+ alimwi wakali kulampa tukokola tuli cisambomwe ajanza livwungulwidwe.* 5 Wakasamide cimpoompo camukuba kumutwe acibaki cankondo icakajisi tubulo tuyalene mbuli makwa aanswi. Lubulo lwamukuba lwacibaki cankondo eeco lwakali kulema+ masyekeli aali 5,000.* 6 Wakasamide zyakukwabilila miindi zyamukuba alimwi kusyule lyakwe wakaligwabikide muumba.+ 7 Mukwikko wasumo lyakwe wakali mbuli cisamu casikuluka,+ eelyo mutwe wasumo lyakwe wakali kulema masyekeli aali 600 ;* alimwi sikumunyamwida ntobo wakali kweendela kumbele lyakwe. 8 Mpoonya wakaima akutalika koompolola kuli basikalumamba bana Israyeli+ akubaambila kuti: “Ino nkaambo nzi ncomwaboolela akulibambila kulwana nkondo? Mebo ndili mu Filisiti, pele sena nywebo tamuli babelesi ba Saulo? Amusale mwaalumi kuti aboole okuno tulwane. 9 Ikuti naa ulakonzya kundilwana akundijaya, nkokuti tulaba babelesi banu. Pele ikuti naa ndimuzunde akumujaya, mulaba babelesi besu alimwi munootubelekela.” 10 Mpoonya mu Filisiti ooyo wakazumanana kwaamba kuti: “Sunu ndilabasampaula* basikalumamba bana Israyeli.+ Amundipe mwaalumi kuti tulwane!” 11 Eelyo Saulo abana Israyeli boonse nobakaamvwa majwi aamu Filisiti ooyu, lyakabaleka alimwi bakayoowa kapati. 12 Lino Davida wakali mwana wa Jese, imuna Efrata+ uuzwa ku Betelehemu+ mu Juda. Jese+ wakajisi bana basankwa bali lusele,+ alimwi mumazuba aa Saulo mwaalumi ooyu wakalicembeede kale. 13 Bana ba Jese basankwa bapati botatwe bakalimutobelede Saulo kunkondo.+ Mazina aabo ngaaya: Mutaanzi wakali Eliabu,+ wabili wakali Abinadabu,+ eelyo watatu wakali Sama.+ 14 Davida ngowakali musyoonto kuli boonse,+ eelyo aaba bapati botatwe bakatobela Saulo. 15 Davida wakali kuunka kuli Saulo akupiluka kuŋanda kutegwa akeembele mbelele+ zyabausyi ku Betelehemu. 16 Lino mu Filisiti ooyo wakali kufwuma kuboola lyoonse kakucili kooko alimwi akumangolezya akwiima abusena bwakwe mazuba aali 40. 17 Kumane Jese wakaambila mwanaakwe Davida kuti: “Kobweza efa* yamaila aaya aayokedwe azinkwa eezyi zili kkumi uzitole cakufwambaana kubanabokwanu kunkambi. 18 Azinkuli zyamabisi* eezyi zili kkumi uzitole kuli silutwe wacuulu cabasikalumamba; alimwi weelede kubona mbobapona banabokwanu akundiletela mulumbe kuzwa kulimbabo.” 19 Aciindi eeco bakali a Saulo abaalumi bambi boonse bana Israyeli mu Kkuti* lya Ela+ kabalwana ba Filisiti.+ 20 Aboobo Davida wakafwuma kakucili kooko akusiya mbelele mumaanza aamweembezi; eelyo wakabweza zintu akuunka mbubonya mbobakamulailila bausyi, ba Jese. Naakasika munkambi, wakajana mpi yabasikalumamba noyuunka kunkondo kaiyaaboongolola loongololo lwankondo. 21 Eelyo bana Israyeli aba Filisiti bakatalika kulibambila kulwana nkondo. 22 Mpoonya aawo Davida wakasiya zintu zyakwe kumulindizi wazintu akuzuzila kooko kwakali nkondo. Naakasika ooko wakabaanzya banabokwabo.+ 23 Naakacili kwaambaula ambabo, kwakaboola mwiiminizi wabasikalumamba uusyomwa uutegwa Goliati+ imu Filisiti waku Gati. Wakazwa akati kabasikalumamba ba Filisiti, alimwi wakaamba majwi ngoonya ngaakali kwaamba lyoonse,+ eelyo Davida wakamvwa. 24 Lino baalumi boonse bana Israyeli nobakamubona mwaalumi ooyu bakatija akaambo kakuyoowa.+ 25 Kumane baalumi bana Israyeli bakati: “Sena mwamubona mwaalumi ooyu uuboola? Uboolela kusampaula* Israyeli.+ Lino kufwumbwa mwaalumi uutiimujaye, mwami uyoomupa lubono lunji kapati akumupa mwanaakwe musimbi,+ alimwi uyakwaangulula ŋanda yabausyi kukupa mitelo amilimo iimbi mu Israyeli.” 26 Mpoonya Davida wakatalika kubuzya baalumi ibakaimvwi afwaafwi anguwe kuti: “Ino ncinzi ncayoocitilwa muntu uutiijaye mu Filisiti uulya akugwisya masampu kubana Israyeli? Nkaambo ino nguni mu Filisiti ooyu uutapalwidwe uusampaula* basikalumamba ba Leza muumi?”+ 27 Eelyo bantu bakamwaambila mbubonya mbobakamwaambilide kale kuti: “Oobu aboobu mbwayoocitilwa muntu uutiimujaye.” 28 Lino Eliabu+ mwanookwabo mupati naakamumvwa kabandika abaalumi aabo, wakamukalalila kapati Davida akwaamba kuti: “Ino ncinzi ncooboolela okuno? Alimwi nguni ngoosiila mbelele eziya zisyoonto munkanda?+ Ndilizyi kabotu-kabotu kulisumpula kwako amakanze mabi aali mumoyo wako; nkaambo waboolela buyo kweebelela nkondo.” 29 Aboobo Davida wakati: “Ino ncinzi ncindacita? Mebo ndali kubuzya buyo.” 30 Aboobo wakacenguluka akuunka kuluumbi akwaamba majwi ngoonya,+ eelyo bantu bakamuvwiila mbubonya mbuli musyule.+ 31 Majwi ngaakaamba Davida akamvwigwa, eelyo bakamwaambila Saulo majwi aaya. Mpoonya wakatuma sikumwiita. 32 Eelyo Davida wakati kuli Saulo: “Kutabi muntu uuli woonse uulenguka moyo* akaambo kanguwe. Mebo ndemubelesi wako ndilaunka ndimulwane mu Filisiti+ ooyu.” 33 Pele Saulo wakati kuli Davida: “Tokonzyi kuunka kuyoolwana mu Filisiti ooyu nkaambo yebo ucili mwana,+ alimwi walo wali sikalumamba* kuzwa kubwana bwakwe.” 34 Mpoonya Davida wakaambila Saulo kuti: “Mebo ndemubelesi wako ndili mweembezi wabutanga bwabataata. Lino buzuba bumwi kwakaboola syuumbwa+ alimwi acibbeya, mpoonya acimwi cakabweza mbelele kuzwa mubutanga. 35 Ndakacitobela akucuuma, eelyo ndakavwuna mbelele kumulomo waco. Nicakandibukila ndakacijata munsingo,* mpoonya ndakacuuma akucijaya. 36 Mubelesi wako wakazijaya zyoonse zyobilo, syuumbwa acibbeya, awalo mu Filisiti ooyu uutapalwidwe ulaba mbuli cimwi canzizyo, nkaambo wasampaula* basikalumamba ba Leza muumi.”+ 37 Mpoonya Davida wakayungizya kuti: “Jehova, iwakandivwuna kumala aasyuumbwa aacibbeya ngonguwe uutiindivwune kujanza lyamu Filisiti ooyu.”+ Eelyo Saulo wakati kuli Davida: “Mbubo koya, Jehova abe anduwe.” 38 Lino Saulo wakasamika Davida zisani zyakwe. Wakamusamika cimpoompo camukuba kumutwe, amane wakamusamika acibaki cankondo. 39 Mpoonya Davida wakasekka panga lyakwe atala aazisani zyakwe akusola kuti aunke pele wakakakilwa, nkaambo tanaakazizibide pe. Kumane Davida wakaambila Saulo kuti: “Tandikonzyi kuunka azisani eezyi nkaambo tandizizibide pe.” Aboobo Davida wakazisamununa. 40 Mpoonya wakabweza nkoli mujanza lyakwe akusala mabwe aabulungene osanwe mukalonga akwaabikka mukabbeeke kakwe kabweembezi mwaakali kunyamwida zintu, eelyo mujanza lyakwe wakajisi nkwisyo.+ Kumane wakatalika kuyaabuswena kumu Filisiti. 41 Mu Filisiti ooyo wakali kuyaabuswena afwaafwi a Davida, eelyo sikumunyamwida ntobo wakali kumbele lyakwe. 42 Lino mu Filisiti naakalanga akubona Davida, wakamusampaula akumunyansya nkaambo wakacili buyo mulombe mubotu weebeka.+ 43 Aboobo mu Filisiti wakati kuli Davida: “Sena ndili mubwa+ noboola kulindime amisako?” Kumane mu Filisiti wakasinganya Davida muzina lyabaleza bakwe. 44 Mu Filisiti ooyu wakaambila Davida kuti: “Boola buyo kulindime, alimwi mubili wako ndilaupa bayuni bauluka mujulu abanyama bamusyokwe.” 45 Aboobo Davida wakaingula mu Filisiti kuti: “Yebo waboola kulindime apanga, sumo amuumba,+ pele mebo ndiboola kulinduwe muzina lya Jehova wamakamu,+ Leza wabasikalumamba bana Israyeli, ooyo ngoosampaula.*+ 46 Sunu Jehova ulakwaaba mumaanza aangu,+ eelyo ndilakujaya akukosola mutwe wako; alimwi sunu mitunta yabasikalumamba ba Filisiti ndilayaaba kubayuni bauluka mujulu abanyama bamunyika; eelyo bantu bamunyika yoonse bayoozyiba kuti bana Israyeli balijisi Leza mwini-mwini.+ 47 Alimwi boonse babungene aano* balazyiba kuti Jehova tavwuni apanga naa asumo pe,+ nkaambo nkondo njiya Jehova,+ alimwi ulamwaaba nywebo nyoonse mumaanza eesu.”+ 48 Lino mu Filisiti wakaboola akuswena afwaafwi a Davida, pele awalo Davida wakazuza cakufwambaana kuyooswaangana amu Filisiti. 49 Davida wakanjila mukabbeeke kakwe akubweza bbwe akulibikka munkwisyo akulifwusa. Wakamuuma mu Filisiti ooyo ankumo alimwi bbwe eelyo lyakabbila munkumo yakwe, kumane wakawa ansi cakuvwuntama.+ 50 Aboobo Davida wakamuzunda mu Filisiti kwiinda mukubelesya nkwisyo abbwe; wakamuuma bbwe mu Filisiti akumujaya nokuba kuti Davida tanaakajisi panga mujanza lyakwe.+ 51 Davida wakazuza akuyakwiima afwaafwi anguwe. Kumane wakabweza panga lyamu Filisiti+ ooyo akulisomona mucikanda calyo akuba masimpe kuti wafwa ncobeni kwiinda mukukosola mutwe wakwe andilyo. Lino ba Filisiti nobakabona kuti singuzu wabo wafwa, bakatija.+ 52 Aboobo baalumi bana Israyeli abana Juda bakoongolola akutalika kutandaanya ba Filisiti kusikila kukkuti+ akumilyango ya Ekroni,+ alimwi ba Filisiti ibakajaigwa bakalaalabene munzila yoonse kuzwa ku Saaraimu+ mane kusikila ku Gati aku Ekroni. 53 Bana Israyeli nobakapiluka kukutandaanya ba Filisiti, bakasaala nkambi zyabo. 54 Mpoonya Davida wakabweza mutwe wamu Filisiti akuuleta ku Jerusalemu, pele zilwanyo zyamu Filisiti wakazibikka mutente lyakwe.+ 55 Lino aciindi Saulo naakabona Davida kaunka kuyooswaangana amu Filisiti, wakabuzya Abineri,+ silutwe wampi yabasikalumamba kuti: “Abineri, ino mulombe ooyu mwanaani?”+ Abineri wakaingula kuti: “Mbubonya mboli muumi,* Omwami, tandizyi pe!” 56 Mwami wakati: “Kobuzya-buzya naa mwanaani mulombe ooyu.” 57 Aboobo Davida mbwaakapilukila buyo kuzwa kukujaya mu Filisiti, Abineri wakamubweza akumutola kuli Saulo kajisi amutwe wamu Filisiti+ mujanza lyakwe. 58 Lino Saulo wakati kulinguwe: “Yebo mulombe, ino uli mwanaani?” Mpoonya Davida wakati: “Ndili mwana wamubelesi wako Jese+ muna Betelehemu.”+\n^ Mu Chihebrayo, “bakabunganya nkambi.”\n^ Naa “Cibanda.”\n^ Wakali kulampa mamita aatandila ku 2.9. Amubone Makani Aayungizyidwe B14.\n^ Makkilogilamu aatandila ku 57. Amubone Makani Aayungizyidwe B14.\n^ Makkilogilamu aatandila kuciloba. Amubone Makani Aayungizyidwe B14.\n^ Naa “ndilabasoka.”\n^ Malita aatandila ku 22. Amubone Makani Aayungizyidwe B14.\n^ Mu Chihebrayo, “zyamukupa.”\n^ Naa “kusoka.”\n^ Naa “uusoka.”\n^ Naa “uuyoowa.”\n^ Naa “sinkondo.”\n^ Naa “kumweebo.” Mu Chihebrayo, “kucilezu.”\n^ Naa “wasoka.”\n^ Naa “ngoosoka.”\n^ Mu Chihebrayo, “mbungano yoonse eeyi.”\n^ Naa “Ndakonkezya buumi bwako.”


Mapenzi Ninsamu Iizwa Kuli Leza Na Akaambo Kakubisya?\nMUSIMBI UUTEGWA LUZIA WEENDA BUSUNKUTA. Naakachili muniini wakachiswa bulwazi butabukila butegwa Polio. Naakali aaminyaka iili 16, mwanakazi ngwaakali kubelekela wakamubuzya kuti: “Bulwazi bwako ninsamu yakazwa kuli Leza nkaambo teewakali kubaswiilila pe bamaako.” Nikuba kuti kwiinda minyaka myiingi pesi majwi aaya achimukkede mumoyo.\nDAMARIS NAAKAZIBA KUTI ULAAKKENSA YAMUBOONGO, wisi wakamubuzya kuti: “Mwanaangu, wakabisyaanzi kuli Leza? Kweelede kuti wakabisya chintu chipati loko. Nzizyo zyapa Leza kuti akunabbe ansamu.” Majwi aaya akapa kuti Damaris akataazikane loko.\nKuzwa chiindi, bantu biingi bayeeya kuti kuchiswa ninsamu iizwa kuli Leza. Bbuku litegwa Manners and Customs of Bible Lands lyaamba kuti bantu biingi muchiindi chaJesu bakali kusyoma kuti, “kuchiswa ninsamu iizwa kuli Leza akaambo kazibi nzyaakachita muntu naakuti zyakachitwa aazibbululu zyakwe.” Alubo bbuku litegwa Medieval Medicine and the Plague lyakaamba kuti, chiindi “bantu bakali kusyoma kuti Leza wakali kutuma zilwazi kuti zibachise chiindi nibabisya.” Mumwaanda wamunyaka wachi 14, bumwi bulwazi bwakajaya bantu biingi loko kuEurope, bulwazi oobu yakali nsamu yakali kuzwa kuli Leza na akaambo kazibi nzibakachita? Naakuti bulwazi oobu bwakeetwa amabacteria mbuuli mbubakaamba balanga-langa zyabusilisi. Bamwi balakonzya kulibuzya kuti: “Nichoonzyo na kuti Leza ubelesya malwazi kuti asubule bantu?” *\nLIBUZYE KUTI: Nikuli Leza ubelesya kuchiswa amapenzi kuti asubule bantu, zyakali kunoochita na kuti Mwanaakwe Jesu aponie bantu bakali kuchiswa? Kuchita oobo teekwakali kuyootondeezya kuti ukazyania aaWisi na? (Matayo 4:23, 24) Jesu taakwe naakakazyania aaWisi. Wakati: “Ndacita lyoonse zintu izimubotela,” alubo “Ndacita mbuli mbwaakandilailila Taata.”—Johane 8:29; 14:31.\nBbayibbele lyaamba antanganana kuti Jehova nguLeza “uutakwe cibi.” (Deuteronomo 32:4) Muchikozyano, Leza takoonga wapa kuti bbaasi ibbewuke mpawo kufwe bantu biingi batakwe mulandu kuchitila kuti ajaye muntu uumwi wakachita chibi. Abrahamu, mukombi waJehova uusyomeka wakaamba kuti Leza ‘taakali kuyoomanisya baluleme antoomwe abasizibi.’ Alubo wakati eecho “cilatondwa” kuli Leza. (Matalikilo 18:23, 25) Alubo Bbayibbele lyaamba kuti, “kacili kule a-Leza kuti acite bubi” akuti “alubizye.”—Jobu 34:10-12.\nNZILITUYIISYA BBAYIBBELE ATALA AMAPENZI\nKuchiswa teensamu iizwa kuli Leza pe. Jesu wakapandulwida basikwiiya bakwe atala ankani eeyi chiindi nibakabona mwaalumi wakazyalwa kali moofu. “Basikwiiya bakwe bakamubuzya kuti, Rabi, ino nguni uwakacita cibi, sena nguwenya muntu oyu, na mbamuzyala, ncaakazyalwa aboofu? Jesu wakavuwa kuti, Tali oyu muntu uwakacita cibi nobaba abamuzyala, pele nkuti milimo ya-Leza iyubululwe mulinguwe.”—Johane 9:1-3.\nNzyaakababuzya Jesu zyakabagambya basikwiiya bakwe nkaambo bakazi kuti muntu wakali koofwaala akaambo kazibi nzyaakachita naakuti zyakachitwa abazyali bakwe. Jesu wakaponia mwaalumi wakali moofu alubo wakatondeezya kuti njiisyo yakuti Leza usubula bantu amapenzi njakubeja. (Johane 9:6, 7) Bantu balikuchiswa mazubaano balakonzya kuumbulizigwa kuti baziba kuti Leza teenguwe uupa kuti bachiswe.\nNikuli Leza ubelesya kuchiswa kuti asubule bantu, zyakali kunoochita na kuti Jesu aponie bantu bakali kuchiswa?\n“Leza tatepauliki kucibi, alimwi walo mwini tatepauli muntu pe.” (JAKOBO 1:13) ‘Zintu zibi’ zikataazya bantu zili mbuuli kuchiswa alufu ziyoomana lino-lino.\n“Balwazi boonse [Jesu Kristu] wakabaponya.” (MATAYO 8:16) Chiindi Jesu naakaponia bantu wakatondeezya zintu ziyoochitwa aaBwaami bwaLeza munyika yoonse.\n“[Leza] Uyoosindula misozi yoonse kumeso aabo, takukooyooba limbi lufu, nikuba kuomoka nikuba kulila nikuba kuciswa, nkaambo zintu zyakale zyamaninina.”—CIYUBUNUZYO 21:3-5.\nNkamboonzi bantu nibachiswa akuswaana mapenzi? Kuzwa chiindi, bantu balikuyanduula nsandulo yamubuzyo ooyu. Kuti Leza katali nguwe uutweetela mapenzi, ngwani ulikwayeta? Mibuzyo eeyi iyoosandulwa muchiiyo chitobela.\n^ par 4 Nikuba kuti chiindi Leza wakali kubelesya malwazi kuti asubule bantu bakali kuchita zibi, pesi Bbayibbele talitondeezyi kuti Jehova uchibelesya malwazi naakuti mapenzi kuti asubule bantu akaambo kazibi nzibakachita.\nBbayibbele litondeezya zintu zitatu zyeeta mapenzi.


Mbomukonzya Kuba Alusyomo Muli Leza | Luyando lwa Leza\n‘Amuzumanane Kukkala Muluyando lwa Leza’\nAMUBALE MU Acholi Afrikaans Albanian Altai American Sign Language Amharic Arabic Argentinean Sign Language Armenian Assamese Australian Sign Language Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazilian Sign Language British Sign Language Bulgarian Cakchiquel (Central) Cambodian Catalan Cebuano Chavacano Chichewa Chilean Sign Language Chinese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombian Sign Language Croatian Czech Dangme Danish Douala Drehu Dutch Ecuadorian Sign Language Efik English Estonian Ewe Faroese Fijian Finnish Finnish Sign Language Ga Garifuna Georgian German Greek Greenlandic Guarani Gujarati Guna Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Iloko Indonesian Japanese Japanese Sign Language Jula Kabiye Kachin Kannada Kazakh Kekchi Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Korean Korean Sign Language Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mexican Sign Language Mixe (North Central) Mizo Myanmar Nahuatl (Central) Nahuatl (Guerrero) Nahuatl (Huasteca) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi (Mezquital Valley) Palauan Pangasinan Papiamento (Curaçao) Persian Peruvian Sign Language Polish Polish Sign Language Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Rotuman Runyankore Russian Russian Sign Language Rutoro Samoan Sango Sena Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swati Swedish Tahitian Tajiki Tamil Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Venezuelan Sign Language Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\n“Amuliyake Nobeni Aantalisyo Yalusyomo Lwanu Lusalalisya”\n“Amuliyake nobeni aantalisyo yalusyomo lwanu lusalalisya . . . Muzumanane kukkala muluyando lwa Leza.”—JUDA 20, 21.\n1, 2. Mulimo nzi wakuyaka ngomujisi, alimwi nkaambo nzi ncomweelede kuubikkila maano?\nAMWEEZYEEZYE kuti mujisi bubi kuyaka ŋanda. Mulimo ooyu mwakautalika kaindi alimwi ulazumanana. Nokuba kuti mulimo ooyu muyumu, pele ulamukkomanisya. Aboobo, ziyume zitete, mulikanzide kuzumanana akutauleka naa kutolwaala, nkaambo mulizyi kuti mulimo ngomubeleka ulabujatikizya buumi bwanu lino, alimwi mane buya abwakumbele. Nkaambo nzi? Nkaambo ŋanda njomuyaka tiili ŋanda ini buya pe; ŋanda eeyi ndinywe!\n2 Sikwiiya Juda wakakankaizya kaambo kakuti tweelede kuliyaka tobeni. Naakakulwaizya Banakristo kuti ‘amuzumanane kukkala muluyando lwa Leza,’ wakabaambila acintu cakali kukonzya kubagwasya kucita boobo naakati: “Amuliyake nobeni aantalisyo yalusyomo lwanu lusalalisya.” (Juda 20, 21) Ninzila nzi zimwi zikonzya kumugwasya kuliyaka nobeni akupa kuti lusyomo lwanu luyume kutegwa muzumanane kuba muluyando lwa Leza? Atulange-lange zibeela zyotatwe zyamulimo ooyu ngomujisi wakuliyaka nobeni kumuuya.\nAMUZUMANANE KUYUMYA LUSYOMO LWANU MUZYEELELO ZILULEME ZYA JEHOVA\n3-5. (a) Ino Saatani uyanda kumucenga kuti kamwiibona buti milawo ya Jehova? (b) Mbuti mbotweelede kwiibona milawo ya Jehova, alimwi ino eeci ceelede kutupa kulimvwa buti? Amupe cikozyanyo.\n3 Cakusaanguna, tweelede kuyumya lusyomo lwesu mumilawo ya Leza. Nomwali kwiiya mubbuku eeli, mwaiya milawo ya Jehova iiluleme iili mboibede iijatikizya mbomweelede kulilemeka. Ino mwiibona buti milawo eeyi? Saatani uyanda kumucenga kutegwa kamuyeeya kuti milawo, njiisyo alimwi azyeelelo zya Jehova zimwiimya zibotu alimwi zilaminya. Eeyi nenzila njaalikubelesya lyoonse kuzwa ciindi niyakamubelekela mumuunda wa Edeni kusikila mane asunu. (Matalikilo 3:1-6) Sena andinywe muyakucengwa munzila eeyi? Ciya buyo kweelana ambomuzibona zintu.\n4 Mucikozyanyo: Atwaambe kuti muyabweendeenda mupaaki, kumane mwajana lukwakwa lulamfwu lwawaya lumusinkila kuti mutanjili mubusena bumwi ibulibonya kabotu. Kumatalikilo, mulakonzya kuyeeya kuti lukwakwa oolo lumupa buyo kwiindwa zintu zibotu. Pele nomwalanga mukati mwabona kuti kuli syuumbwa mukali uuyabubendelela banyama! Eeci cilakonzya kumupa kubona ncolwakabikkilwa lukwakwa oolo, inzya nkutegwa mukwabililwe. Sena caamba kuti kuli munyama mukali uuyabumubendelela lino aawa? Jwi lya Leza litucenjezya kuti: “Amulibatamike amupakamane! Sinkondonyoko, Diabolosi, uyaabweendeenda mbuli syuumbwa wabutambo uuvwuluma, uyandaula muntu ngwatiimene buumbulu.”—1 Petro 5:8.\n5 Saatani mujayi, uli mbuli munyama wabutambo. Akaambo kakuti Jehova tayandi kuti Saatani atulye, wabikka milawo iikonzya kutukwabilila kunzila zinji ‘zyabucenjezu’ zyamubi ooyu. (Baefeso 6:11) Aboobo, lyoonse notukkala ansi kuyeeya milawo ya Leza, tweelede kuzyiba kuti Taateesu wakujulu wakatupa milawo eeyo akaambo kakuti ulatuyanda. Ikuti twailanga munzila eeyi, milawo ya Leza ilakonzya kutupa kukkomana akuba aluumuno. Sikwiiya Jakobo wakalemba kuti: “Ooyo uulangisisya mumulawo uulondokede uuleta lwaanguluko alimwi uuzumanana mulinguwo . . . unookkomene muzintu nzyacita.”—Jakobo 1:25.\n6. Ninzila nzi mbotu iikonzya kumugwasya kuti kamusyoma milawo anjiisyo zya Leza ziluleme? Amupe cikozyanyo.\n6 Ikutobela milawo ya Leza mubuumi bwesu nenzila mbotu iikonzya kutugwasya kuti tuyumye lusyomo lwesu muli Sikutupa Milawo eeyo alimwi akubona kuti ncabusongo kutobela milawo yakwe. Mucikozyanyo, “mulawo wa Kristo” ulabikkilizya amalailile ngaakapa Jesu aakuti tweelede kuyiisya bamwi ‘zintu zyoonse nzyaakalailila.’ (Bagalatiya 6:2; Matayo 28:19, 20) Kunze lyaboobo, Banakristo balaabikkila maano kapati malailile aakuti beelede kuzumanana kuswaangana antoomwe kutegwa bakombe Leza alimwi akukulwaizyanya. (Bahebrayo 10:24, 25) Kuyungizya waawo, milawo ya Leza ilabikkilizya akukulwaizyigwa kuti katupaila lyoonse kuli Jehova cakutaleka alimwi akucita oobo kuzwa ansi aamoyo. (Matayo 6:5-8; 1 Batesalonika 5:17) Ikutobela milawo eeyi mubuumi bwesu, kutupa kubona kuti masimpe itupa busolozi bubotu kapati. Ikwiitobela kutupa kukkomana alimwi akukkala kabotu munyika eeyi iizwide mapenzi. Nomukkala ansi kuyeeya mbomwagwasyigwa nywebo kumugama akaambo kakutobela milawo ya Leza, sena eeci tacimupi kwiisyoma kapati milawo eeyi?\n7, 8. Ino mbuti Jwi lya Leza mbolibakulwaizya aabo balibilika akaambo kakuyoowa kuti ambweni inga baalilwa kutobela milawo ya Leza iiluleme mukuya kwaciindi?\n7 Bantu bamwi bayoowa kuti ambweni mukuya kwaciindi ciyakubayumina kuzumanana kutobela milawo ya Jehova. Bayoowa kuti ambweni bayakwaalilwa. Ikuti naa mbomulimvwa oobo, amuyeeye majwi aaya: “Mebo, nde Jehova ndime Leza wako, ndime ndikuyiisya kuti ugwasyigwe, uukusololela munzila moyelede kweendela. Eelo kaka inga cabota kuti waiswiilila milawo yangu! Aboobo luumuno lwako inga lwaba mbuli mulonga abululami bwako mbuli mayuwe aamulwizi.” (Isaya 48:17, 18) Sena kuli nomwakakkede ansi kuyeeya mbwaakkazika moyo majwi aaya?\n8 Aawa Jehova utuyeekezya kuti ikuti katumumvwida tulakonzya kugwasyigwa. Utusyomezya kuti tulakonzya kugwasyigwa munzila zyobilo ikuti twacita oobo. Cakusaanguna, iluumuno lwesu lulakonzya kuba mbuli mulonga—uubateme, uutayuminini alimwi uuzumanana kukunka. Cabili, bululami bwesu bulakonzya kuba mbuli mayuwe aamulwizi. Ikuti naa mwaima kumbali aalwizi akubona mayuwe aaboola akulipwaya kunkomwe yalwizi, masimpe mulakonzya kubona kuti kunyina naayakumana. Mulizyi kuti kwamyaka minji iitakonzyi kubalwa iiboola kumbele, mayuwe anakuzumanana kuboola akulipwaya kunkomwe. Jehova waamba kuti bululami bwanu, inzya buumi bwanu buzwide milimo iiluleme, bulakonzya kuba mbuli mayuwe aamulwizi aatamani. Kufwumbwa kuti mwazumanana kusyomeka kulinguwe, kunyina nayakumulekelezya pe! (Amubale Intembauzyo 55:22.) Sena zintu eezyi zibotu nzyaakatusyomezya tazimupi kumusyoma kapati Jehova alimwi azyeelelo zyakwe ziluleme?\n“ATUSOLEKESYE KUYA KUMBELE MANE TUSIME”\n9, 10. (a) Nkaambo nzi kusima kumuuya ncoili mbaakani mbotu ku Banakristo? (b) Ino mbuti ikubona zintu munzila yakumuuya mbokutupa kukkomana?\n9 Cintu cabili ciyandika mumulimo wakuyaka ngomujisi cilakonzya kubonwa mumajwi aakalembwa kwiinda mukusololelwa amuuya aakuti: “Atusolekesye kuya kumbele mane tusime.” (Bahebrayo 6:1) Munakristo uli woonse weelede kuba ambaakani mbotu yakuyanda kusima kumuuya. Mukwiimpana akulondoka, ooko kutakonzyeki aciindi cino, Banakristo boonse balakonzya kusika ambaakani yakusima. Kuyungizya waawo, Banakristo balakkomana kapati ikubelekela Jehova nobayaabusima. Nkaambo nzi ncocili boobo?\n10 Munakristo uusimide nguyooyo uubikkila maano kuzintu zyakumuuya. Zintu uzibona mbubonya mbwazibona Jehova. (Johane 4:23) Paulo wakalemba kuti: “Aabo bapona kweelana amubili bayeeya buyo zintu zyamubili, pele aabo bapona kweelana amuuya bayeeya zyamuuya.” (Baroma 8:5) Muntu uubona zintu munzila yakumubili takkomani kapati akaambo kakuti ulaliyanda, talangi zyakumbele, ubikkila buyo maano kuzintu zyakumubili. Muntu uubikkila maano kuzintu zyakumuuya ulikkomene kapati nkaambo lyoonse uyeeya buyo Jehova, “Leza uukkomene.” (1 Timoteyo 1:11) Muntu uubikkila maano kuzintu zyakumuuya ulayanda kukkomanisya Jehova alimwi neliba leelyo nali mumasunko ulazumanana kukkomana. Nkaambo nzi? Nkaambo masunko amupa coolwe cakutondezya kuti Saatani ulabeja alimwi akuzumanana kusyomeka calo icimukkomanisya Taateesu wakujulu.—Tusimpi 27:11; amubale Jakobo 1:2, 3.\n11, 12. (a) Ino ncinzi ncaakaamba Paulo kujatikizya “maano” aa Munakristo, alimwi ino bbala lyakasandululwa kuti “aayiisyidwe” lyaamba nzi? (b) Ncinzi ciyandika kutegwa mubili usime akuzyibila kucita zintu zimwi?\n11 Kutegwa tube bantu babikkila maano kuzintu zyakumuuya alimwi basimide tweelede kwiiya. Mucikozyanyo, amubone ncolwaamba lugwalo oolu: “Cakulya ciyumu ncabantu basimide, aabo ibalaamaano aayiisyidwe kwaandaanya ciluzi acitaluzi kwiinda mukwaabelesya.” (Bahebrayo 5:14) Paulo naakaamba kuti maano eesu “aayiisyidwe,” wakabelesya bbala lya Chigiriki ililangilwa kuti lyakali kubelesyegwa kapati kupandulula zisobano zyaba Giriki izyakusotooka nzyobakali kucita mumwaanda wamyaka wakusaanguna, nkaambo bbala ndimunya eeli lilakonzya kusandululwa kuti ‘aayiisyidwe mbuli sikusotooka.’ Lino atubone cijatikizyidwe mukuyiisyigwa ooku.\nMubili wasikusotooka ulayiisyigwa kwiinda mukuubelesya\n12 Nitwakazyalwa, mibili yesu tiiyakayiisyidwe pe. Mucikozyanyo, imwana muvwanda tazyibi nzyacita amaanza alimwi amaulu aakwe. Aboobo, akaambo kakutazyiba inga kaile kutambaika maanza akulyuuma kumeso naa kulikwamba calo cikonzya kumupa kulila. Pele mbwayaabuzyibila kubelesya zizo zyakwe, imubili wakwe ulayiisyigwa. Mukuya kwaciindi, mwana ooyu ulatalika kukalaba, kweenda akubalika. * Ino mbuti kujatikizya basikusotooka? Ikuti mwabona mbobasotooka akupindamuka bantu aaba munzila iikkomanisya, mulakonzya kubona kuti mibili yabo yakayiisyigwa kabotu. Luzyibo ndobajisi aaba basikusotooka tiilwakaliboolela buyo lwalikke, lwakaboola kwiinda mukwiiya kwaciindi cilamfwu. Inzya, Bbaibbele lyaamba kuti kuyiisya mubili ooku, ‘kulagwasya asyoonto.’ Pele kuyiisya maano eesu munzila yakumuuya kulainda kugwasya!—1 Timoteyo 4:8.\n13. Ino mbuti mbotukonzya kuyiisya maano eesu?\n13 Mubbuku eeli twabandika twaambo tunji tukonzya kumugwasya kuyiisya maano aanu kutegwa muzumanane kusyomeka kuli Jehova akubikkila maano kuzintu zyakumuuya. Buzuba abuzuba kamutanasala kucita cintu cili coonse, amusaangune kupaila akuyeeya njiisyo alimwi amilawo ya Leza. Muzintu zyoonse nzyomusala, amulibuzye kuti: ‘Ino milawo nzi naa ninjiisyo nzi zyamu Bbaibbele zijatikizyidwe mumakani aaya? Ino mbuti mbondikonzya kuzitobela? Ncinzi ncondeelede kusala kucita kutegwa ndimukkomanisye Taata wakujulu?’ (Amubale Tusimpi 3:5, 6; Jakobo 1:5.) Lyoonse nomusala zyakucita kwiinda mukutobela milawo naa njiisyo zyamu Bbaibbele, muzumanana kuyiisya maano aanu. Lwiiyo oolo luyakumugwasya kuti mube bantu basimide alimwi akuzumanana kubikkila maano kuzintu zyakumuuya.\n14. Kutegwa tukomene kumuuya, ninzala yabuti njotweelede kumvwa, pele ino ncinzi ncotweelede kucenjelela lyoonse?\n14 Nokuba kuti tulakonzya kusima, tuleelede kuzumanana kukomena kumuuya. Kutegwa tukomene, tweelede kulya. Aboobo, Paulo wakaamba kuti: “Cakulya ciyumu ncabantu basimide.” Nzila iiyandika kapati iikonzya kumugwasya kuyumya lusyomo lwanu nkuzumanana kulya zyakulya ziyumu zyakumuuya. Mpoonya mulakonzya kutondezya kuti muli basongo kwiinda mukuzibelesya nzyomwiiya, alimwi Bbaibbele lyaamba kuti: “Busongo ncintu ciyandika kapati.” Aboobo, tweelede kuba anzala yakasimpe ikayandika kapati nkatupa Taateesu wakujulu. (Tusimpi 4:5-7; 1 Petro 2:2) Kulubazu lumwi, nokuba kuti tulakonzya kuba aluzyibo alimwi abusongo buzwa kuli Leza, tatweelede kulisumpula pe. Ciindi aciindi tweelede kulilingula kutegwa tutalekeli kulisumpula naa kampenda kali koonse kunjila mumyoyo yesu alimwi akutalika kukomena mulinjiyo. Paulo wakalemba kuti: “Amuzumanane kulisunka kutegwa mubone naa muli mulusyomo; amuzumanane kulilingula kutegwa mubone bwini mbomubede.”—2 Bakorinto 13:5.\n15. Nkaambo nzi luyando ncoluyandika mumakani aakukomena kumuuya?\n15 Mulimo wakuyaka ŋanda ulakonzya kumana, pele mulimo wakwiibamba ulazumanana. Kuyandika kwiibambulula, alimwi kweelana abukkale inga kwayandika kuti mwiikomezye. Ino ncinzi ncotweelede kucita kutegwa tusime akuzumanana kubikkila maano kuzintu zyakumuuya? Iciyandika kapati nduyando. Tweelede kuzumanana kukomena muluyando ndotujisi kuli Jehova akubasyomima. Ikuti katutajisi luyando, luzyibo amilimo yesu yoonse zilakonzya kuba zyabuyo mbubonya buyo mbuli cibulo cisabila. (1 Bakorinto 13:1-3) Pele ikuti katujisi luyando, tulakonzya kuba Banakristo basimide akuzumanana kukomena kumuuya.\nAMUZUMANANE KUYEEYA BULANGIZI MBWAPA JEHOVA\n16. Nkuyeeya kuli buti nkwakulwaizya Saatani, alimwi ino ncinzi Jehova ncaatupa kutegwa tulikwalibile?\n16 Atulange-lange acimbi ciyandika mumulimo wakuyaka ngomujisi. Kutegwa muliyake nobeni akuba sikwiiya mwini-mwini wa Kristo, mweelede kukwabilila mizeezo yanu. Saatani, imuleli wanyika eeyi, ulicibwene kucenga bantu akubapa kuba amizeezo iitaluzi, iityompya, yakudooneka alimwi akubula bulangizi. (Baefeso 2:2) Mizeezo iili boobu mibi nkaambo ilakonzya kunyonyoona Munakristo mbubonya nkalaye mboinyonyoona masenke. Pele, icikulwaizya ncakuti Jehova watupa cintu ciyandika kapati icikonzya kutukwabilila, eeci cintu, mbulangizi.\n17. Ino Jwi lya Leza litondezya buti kuti bulangizi bulayandika?\n17 Bbaibbele litwaambila zilwanyo ziindene-indene zyakumuuya nzyotweelede kusama munkondo njotulwana Saatani alimwi anyika yakwe. Akati kazilwanyo ziyandika kapati nzyotweelede kusama kuli cimpoompo, nkokuti “bulangizi bwalufwutuko.” (1 Batesalonika 5:8) Lyansiku, sikalumamba umwi aumwi wakalizyi kuti takonzyi kutola ciindi cilamfwu munkondo, ulakonzya kujaigwa ikuti katasamide cimpoompo. Cimpoompo cakali kupangwa alubulo naa cipaya kutegwa mivwi iifuswa kumutwe kiitobola. Mbubonya cimpoompo mbocikwabilila mutwe, bulangizi bulakonzya kukwabilila mizeezo yanu naa mbomuyeeya.\n18, 19. Ncikozyanyo nzi ncaakatusiila Jesu cakuzumanana kuba abulangizi, alimwi ino mbuti mbotukonzya kumwiiya?\n18 Jesu wakatusiila cikozyanyo cibotu kapati cijatikizya mbotukonzya kuzumanana kuba abulangizi. Kamuyeeya buyo mbwaakaliyumya mumapenzi aakamucitikila imasiku mubuzuba bwamamanino kali anyika. Mweenzinyina wakamwaaba akaambo kakuyanda mali. Umwi wakamukaka akwaamba kuti tamuzyi. Ibamwi bakamumwaika akutija. Bantu bamucisi cakwe bakamukaka akwaamba kuti basikalumamba bana Roma bamujaye aacisamu cakupenzyezya. Cakutadooneka, tulakonzya kwaamba kuti kunyina muntu akati kesu uuyakusikilwa masunko mapati mbuli yaayo aakamusikila Jesu. Ino ncinzi cakamugwasya kuliyumya? Lugwalo lwa Bahebrayo 12:2 lwaamba kuti: “Nkaambo akaambo kalukkomano ndwaakabikkilidwe kumbele wakaliyumya acisamu cakupenzyezya, wakaubaula kuusyigwa nsoni, alimwi lino ulikkede kujanza lyalulyo lyacuuno cabwami ca Leza.” Jesu kunyina naakaleka kuyeeya “lukkomano ndwaakabikkilidwe kumbele.”\n19 Ino ndukkomano nzi ndwaakabikkilwa kumbele Jesu? Wakalizyi kuti kwiinda mukuliyumya, wakali kukonzya kupa kuti lisalazyigwe zina lya Jehova lisetekene. Wakali kukonzya kupa bumboni buyandika kapati ibutondezya kuti Saatani mubeji. Kunyina bulangizi bumbi ibwakali kukonzya kumukkomanisya kapati Jesu kwiinda boobu! Kunze lyaboobo wakalizyi kuti, Jehova wakali kuyoomulumbula akaambo kakusyomeka kwakwe, kuti muciindi cisyoonto buyo wakali kuyookkomana kapati kuba antoomwe alimwi a Bausyi kujulu. Mumapenzi oonse aakamucitikila, Jesu wakazumanana kuyeeya bulangizi oobu bukkomanisya. Andiswe mbotweelede kucita oobo. Mbubonya mbuli Jesu, andiswe tulijisi lukkomano ndotwakabikkilwa kumbele. Jehova wamulemeka umwi aumwi wesu kwiinda mukumupa coolwe cakusalazya zina lyakwe lilemekwa. Tulakonzya kutondezya kuti Saatani mubeji kwiinda mukusala Jehova kuti ngo Mwami wesu Mupati akuzumanana kukkala cakuliiba muluyando lwa Taateesu wakujulu kunyina makani amapenzi alimwi amasunko aakonzya kutusikila.\n20. Ncinzi cikonzya kumugwasya kuzumanana kuba amizeezo mibotu alimwi abulangizi?\n20 Jehova ulilibambilide alimwi uliyandide kapati kubapa bulumbu babelesi bakwe basyomeka. (Isaya 30:18; amubale Malaki 3:10.) Ulakukkomanina kupa babelesi bakwe zintu zibotu nzyobayanda mumyoyo yabo. (Intembauzyo 37:4) Aboobo, amuzumanane kuyeeya bulangizi mbomujisi kumbele. Mutaizumini mizeezo iitali kabotu, iityompya alimwi iitaluleme eeyo iili munyika ya Saatani iimanide. Ikuti naa mwabona kuti muuya wanyika watalika kumunjila, amupaile camoyo woonse kuli Jehova kutegwa mube “[a]luumuno lwa Leza oolo lwiinda maano oonse.” Luumuno oolo ndwapa Leza luyakukwabilila myoyo amizeezo yanu.—Bafilipi 4:6, 7.\n21, 22. (a) Mbulangizi nzi bubotu mbobajisi iba “nkamu mpati”? (b) Ino makani nzi aajatikizya bulangizi bwa Bunakristo aamukkomanisya kapati, alimwi ino mujisi makanze nzi?\n21 Amuyeeye buyo bulangizi butaliboteli mbomujisi! Ikuti naa muli ba “nkamu mpati” iiyakuzwa “mumapenzi mapati,” amuyeeye buyo buumi mbomutiitalike kupona ino-ino. (Ciyubunuzyo 7:9, 14) Saatani amadaimona aakwe baakujaigwa muyakukatalukwa, munzila njomutakonzyi akuyeeyela lino. Inzya, ino nguni akati kesu uukonzya kwaamba kuti tacizyi mbocili ciyumu kulwana mapenzi aaboola akaambo kamuuya mubi wa Saatani? Masimpe, aakwiinda mapenzi aaya oonse tuyakukkomana ikusololelwa a Jesu abasikulelanyina bakujulu ibali 144,000 mumulimo wakusandula nyika eeyi kuba paradaiso. Eelo kaka cilakkomanisya ikuzyiba kuti malwazi oonse alimwi azicisa ziyakumana, tuyakubatambula bayandwa besu bakafwa alimwi tuyakupona buumi buli kabotu kweelana amakanze ngaakajisi Leza kumatalikilo! Twaakulondoka tuyakutambula bulumbu bupati kapati, ibulumbu mbotusyomezyedwe kulugwalo lwa Baroma 8:21 ibwakuba “alwaanguluko lwabulemu bwabana ba Leza.”\n22 Jehova uyanda kuti mube alwaanguluko lwini-lwini ndomutakonzyi akuyeeyela. Kumumvwida nenzila iitola kulwaanguluko oolo. Sena inga tiicainda kubota kuti kamusoleka canguzu kumumvwida Jehova buzuba abuzuba kutegwa mukajane lwaanguluko oolo? Aboobo, amuzumanane kuliyaka nobeni aantalisyo yalusyomo lwanu lusalalisya kutegwa muzumanane kukkala muluyando lwa Leza mane kukabe kutamani!\n^ munc. 12 Basayaansi baamba kuti mbotuyaabukomena tulaakuba aluzyibo ilutugwasya kuzyiba mbozibambidwe ambozibelesyegwa zizo zyamubili wesu. Mucikozyanyo, iluzyibo oolu lupa kuti tucikonzye kukamba katufwunyide. Mukaintu umwi naakacisidwe, wakali kwaalilwa kwiimikila, kweenda akukkala akaambo kakuti wakaluba mbozibelesyegwa zizo zyakwe.\nTulakonzya kukulwaizyigwa kapati azikozyanyo zinji zyalusyomo, izyakaindi alimwi azyamazuba aano. Mbuti mbomukonzya kuzumanana kuluyumya lusyomo lwanu?\nCIBALO 1 “Eeci Ncencico Ncolwaamba Luyando lwa Leza”\nCIBALO 2 Mbuti Mbomukonzya Kuzumanana Kuba Amanjezyeezya Mabotu?\nCIBALO 3 Amubayande Aabo Leza Mbayanda\nCIBALO 4 Nkaambo nzi Ncotweelede Kubulemeka Bweendelezi?\nCIBALO 5 Mbomukonzya Kuzumanana Kulyaandaanya Kunyika\nCIBALO 6 Mbomukonzya Kusala Zyakulikondelezya Zibotu\nCIBALO 7 Sena Buumi Mububona Mbwabubona Leza?\nCIBALO 8 Leza Uyanda Bantu Basalala\nCIBALO 9 “Amubutije Bwaamu!”\nCIBALO 10 Cikwati—Ncipego Kuzwa Kuli Leza Siluyando\nCIBALO 11 “Cikwati Acilemekwe”\nCIBALO 12 Amwaambe “Jwi Lili Kabotu Kukuyaka Bamwi”\nCIBALO 13 Mapobwe Aatamukkomanisyi Leza\nCIBALO 14 Amusyomeke Muzintu Zyoonse\nCIBALO 15 Amwiikkomanine Milimo Njomubeleka Canguzu\nCIBALO 16 Amumukazye Diabolosi Abucenjezu Bwakwe\nCIBALO 17 “Amuliyake Nobeni Aantalisyo Yalusyomo Lwanu Lusalalisya”\nMAKANI AAYUNGIZYIDWE Mbotweelede Kumucita Muntu Uugusyidwe Mumbungano\nMAKANI AAYUNGIZYIDWE Ndilili Nokuyandika Kusama Citambala Alimwi Nkaambo Nzi?\nMAKANI AAYUNGIZYIDWE Kusuluta Ndembela, Kuvwoota Alimwi Amilimo Iitali Yabusikalumamba\nMAKANI AAYUNGIZYIDWE Tubeela Twabulowa Alimwi Anzila Zyakwaandulwa\nMAKANI AAYUNGIZYIDWE Mbomukonzya Kuleka Cilengwa Cakulyoomba\nMAKANI AAYUNGIZYIDWE Ncolyaamba Bbaibbele Kujatikizya Kwaandaana Alimwi Akulekana\nMAKANI AAYUNGIZYIDWE Kumana Mazwanga Mumakani Aajatikizya Makwebo\nMabala Amusale naa muyanda kukkopa zyakamwaigwa ‘Amuzumanane Kukkala Muluyando lwa Leza’\nNobakubusi—Ino Ncinzi Ncomuyoocita Mubuumi Bwanu?


Joni 1, Baibo 2003 (BB03) | Chapter 1 | The Bible App | Bible.com\nBible LanguageLenjeChange Language\nBB03 Baibo 2003\nLiswi mbolyakaba muntu\n1Kumatalikilo a cishi uyo wiitwa ayi Liswi wakalingaako kale. Uyu Liswi wakalinga pantu pomwi aLesa alimwi nguLesa. 2Kuswabo kumatalikilo wakalinga aLesa. 3Lesa wakalenga shintu shoonse kwiinda muli nguwe. Naatalinga nguwe naakwiinga taaku cakalengwa nabi comwi. 4Muli nguwe momwakalinga buumi alimwi buumi ubu bwakalinga mumuni wa bantu. 5Mumuni uyo ulamunika mumunshinshe, sombi munshinshe tookoonshi kuukoma.\n6Lesa wakatuma muntu wakwe wiitwa ayi Joni. 7Uyo wakesa mukuba kamboni wa Mumuni, kwaamba ayi bantu boonse banyumfwe makani akwe akwaashoma. 8Lakwe mwiine taakalinga Mumuni, sombi wakesa mukuba kamboni wa Mumuni. 9Uyu ngoMumuni wancinencine wakesa mucishi ca panshi mukumunikila bantu boonse.\n10Lakwe wakalingaamo mucishi cino alimwi cishi cakalengwa kwiinda muli nguwe. Nakubi boobo bantu ba mucishi tabakwe kumwishiba. 11Wakesa mucishi cine mishaabo, sombi bene mishaabo baanji tabakwe kumutambula. 12Sombi kubaabo boonse bakamutambula akumushoma, wakabapa nkusu shakuba bana bakwe Lesa. 13Kuba bana bakwe Lesa uku, takukwe kuswa kubashali. Nkokwaamba ayi takukwe kuswa mukuyanda kwa muntu, sombi bakashalwa munkusu shakwe Lesa.\n14Mpeeke Liswi ili lyakaba muntu akwisa mukwikala pakati kesu, kaaswite luse alushinisho. Twakabona bulemu bwakwe ubo mbwaakatambula ceebo wakalinga Mwaana eenkabo wa baIshi.\n15Joni wakapa bukamboni pali nguwe akoolobesha ayi, “Ngowooyu uyo ngondakalinga kwaamba ayi, ‘Utoosa pesule lyangu uleendaawo nkusu pali ndime mukwiinga wakalingaako nebo kaantana kushalwa.’ ” 16Muluse lwakwe luunji swebo twakatambula shoolwe shiinji abuumbi. 17Mukwiinga Lesa wakapa Milawo kwiinda muli Mose, sombi luse alushinisho shakesa kwiinda muli Jesu Klistu. 18Taaku muntu wakabonaawo kale Lesa, sombi Mwanaakwe wakashalwabo eenka, uyo usunikwi abuumbi abaIshi, ngowakalengesha ayi ashibikwe.\nBukamboni bwakwe Joni Mubombeki\n(Mate 3:1-12; Maako 1:1-8; Luka 3:1-18)\n19Ono ubu mbobukamboni bwakwe Joni baJuda ba kuJelusalemu ndibakatuma bapailishi alimwi abene Lefi bamwi kumwiipusha ayi, “Ino ndiwaani?”\n20Joni taakwe kukaka kukumbula, sombi wakakumbula cakutashisa ayi, “Nebo teshi ndime Usalitwe wakwe Lesa.” 21Bakamwiipusha ayi, “Ino ndiwaani? Sa ndiwe Elija?” Lakwe wakakumbula ayi, “Sobwe, teshi ndime Elija.” Bakamwiipusha alimwi ayi, “Sa ino ndiwe mulaluki ngotutoolindila ulya?” Sombi wakaamba ayi, “Sobwe.” 22Lyalo bakamwiipusha ayi, “Ino ndiwaani? Ceebo tulyeelete kuya mukulwiita baabo batutuma. Ono omwiine ulaamba ayi ndiwaani?” 23Lyalo Joni wakakumbula kwiinda mumaswi akaamba Isaya mulaluki mukulukulu ayi,\n“Ndime muntu umwi utokoolobesha muluyanga ayi,\n‘Amululamike nshila ya Mwaami!’ ”\n24Abo bantu bakalinga kwiipusha Joni, bakabatuma mbaFalisi. 25Bakeepusha Joni ayi, “Ono na teshi ndiwe Usalitwe wakwe Lesa, Elija nabi mulaluki ngotutoolindila ulya, utoobombekelanshi?” 26Joni wakabakumbula ayi, “Nebo ntoobombekabo amaanshi, sombi pakati kanu mpwaali uyo ngomuteshi. 27Lakwe ngootoosa pesule lyangu, sombi nebo nsheelete akukotama kwaamba ayi ŋangulule nsapato shakwe.” 28Ishi shoonse shakacitikila mundabala ya Betani kulubasu lwakwicwe lya Mulonga wa Joodani, uko Joni nkwaakalinga kubombekela.\nJesu Mwanaambelele wakwe Lesa\n29Mpeeke bushiku bwakaboolaawo Joni wakabona Jesu keesa kuli nguwe. Lyalo wakoolobesha ayi, “Amubone Mwanaambelele wakwe Lesa uyo ukusha shibiibi sha bantu ba mucishi coonse ca panshi! 30Uyu, ngowoolya ngondakalinga kwaamba ndindakaamba ayi, ‘Utoosa pesule lyangu uleendaawo nkusu pali ndime mukwiinga lakwe wakalingaako nebo kaantana kushalwa.’ 31Nebo palwaangu nshindakalinga kumwishi, sombi ndakesa mukubombeka amaanshi kwaamba ayi bamwishibe bene Isilaeli.”\n32Joni wakapa bukamboni mukwaamba ayi, “Ndakabona Mushimu Usalashi kauswa kwiculu anga nimpolobe akwikala pali nguwe. 33Nebo palwaangu nshindakalinga kumwishi, sombi Lesa uyo wakantuma mukubombeka amaanshi ngowakandwiita ayi, ‘Uyo ngweshi ukabone waselukilwa Mushimu Usalashi akwikala pali nguwe, ukeshibe ayi ngowooyo ubombeka aMushimu Usalashi.’ 34Ono nebo nemwiine ndalibonena alimwi nceceeco ncendaambila cakutatonsha ayi, ‘Uyu nguMwanaakwe Lesa!’ ”\nBashikwiiya bakwe Jesu bataanshi\n35Bushiku bwakaboolaawo Joni wakalinga kwiimfwi pamusena weenka uyo alimwi abashikwiiya bakwe bobilo. 36Ndyaakabona Jesu kaainda, wakaamba ayi, “Amubone, ngulya Mwanaambelele wakwe Lesa!” 37Mpomunyaawo bashikwiiya bobilo abo, ndibakanyumfwa cakaamba Joni, bakakonkela Jesu. 38Lyalo Jesu ndyaakacebuka wakabona kabamukonkela, mpeeke wakabeepusha ayi, “Mucafweeko?” Bakakumbula ayi, “Labi, ino mulekala kuli?” (Labi cilaamba ayi mufundishi.) 39Jesu wakakumbula ayi, “Kamwisa mukaboneeko.” Aboobo bakaya akubona nkwaakalinga kwikala. Bakekalaakwe bushiku ubo ceebo lyakalinga kale macolesha.\n40Pabaabo bobilo bakanyumfwa maswi akwe Joni akukonkela Jesu, umwi wakalinga Andulu mukwabo Simoni Pita. 41Cintu citaanshi ncaakacita Andulu, nkubona Simoni akumwaambila ayi, “Twamucana Klistu.” (Ili liina lilaamba ayi “Usalitwe wakwe Lesa.”) 42Kuswawaawo Andulu wakatola Simoni kuli Jesu.\nJesu wakalangilisha Simoni akumwaambila ayi, “Webo liina lyako ndiwe Simoni mwanaakwe Jona. Sombi unanookwiitwa ayi Kefasi.” (Liina ili lilasansulula ayi “Pita” nkokwaamba ayi “Mwaandami.”)\nJesu mbwaakeeta Filipo aNatanaelo\n43Bushiku bwakaboolaawo Jesu wakayeeya kuya kucishi ca Galili. Mpeeke wakacana Filipo akumwaambila ayi, “Nkonkele!” 44Filipo wakalinga kwikala kundabala ya Betisaida uko kwakalinga kwikala Andulu aPita. 45Lyalo Filipo wakacana Natanaelo, mpeeke wakamwaambila ayi, “Twamucana muntu uyo Mose ngwaakalemba mumabuku a Milawo alimwi abalo balaluki bakulukulu ngobakalemba mumabuku abo, nguJesu wa kuNasaleti, mwanaakwe Josefu.” 46Natanaelo wakeepusha Filipo ayi, “Sa muNasaleti amwalo inga mwaswa cintu cibotu?” Filipo wakakumbula ayi, “Kosa, ukalibonene omwiine.”\n47Ono Jesu ndyaakabona Natanaelo keesa kuli nguwe wakaamba ayi, “Anooyu mwine Isilaeli wancinencine, muli nguwe taamu kampenda.” 48Natanaelo wakamwiipusha ayi, “Ino mwaanshiba buyani?” Jesu wakakumbula ayi, “Kaatana kukwiita Filipo, ndalinga kukubwene kale kooli mucisamu ca mukuyu.” 49Natanaelo wakakumbula ayi, “NoBafundishi, ncakwiila muli Banababo baLesa! Muli Baami ba bene Isilaeli!” 50Jesu wakaamba ayi, “Sa washooma ceebo cakukwaambila ayi, ‘Ndalinga kukubwene kooli mucisamu ca mukuyu?’ Ulaakubona shintu shiinda waawa!” 51Lyalo wakabaambila ayi, “Ncakwiila, ntoomulwiita ayi mulaakubona liculu lyacaluka abaanjelo bakwe Lesa kabatanta akuseluka paMwanaaMuntu.”


Myeelwe 2 IBBAIB63 - Lino Jehova wakaambila ba-Musa - Bible Search\nMyeelwe 1 Myeelwe 3\nKubambwa kwamalabba aaba-Israyeli\n1Lino Jehova wakaambila ba-Musa a-Aroni kuti, 2-Bana ba-Israyeli bayake zilao zyabo, umwi aumwi kumbali lyandembela yakwe mwini, nkonkuko kucitondezyo caluzubo lwabamawisi. Bayake cakulangana atente lyambunganino kumabazu oonse. 3-Abo bayaka kujwe kubuzwezuba babe bandembela yalabba lya-Juda munkamu zyabo, Silutwe wabana ba-Juda abe Nasoni mwana wa-Aminadabu. 4Bantu bankamu yakwe ibakabalwa bakali zyuulu zili makumi aali musanu aabili azine amyanda iili musanu aumwi. 5-Abaabo babambana awe babe musyobo wa-Isakara. Silutwe wabana ba-Isakara abe Netaneeli mwana wa-Zuwara. 6-Bantu bankamu yakwe ibakabalwa bakali zyuulu zili makumi osanwe azine amyanda yone. 7-Awalo musyobo wa-Zebuloni. Silutwe wabana ba-Zebuloni abe Eliabu mwana wa-Heloni. 8Bantu bankamu yakwe ibakabalwa bakali zyuulu zili makumi osanwe amusanu azibili amyanda yone. 9-Mweelwe wabantu boonse ibakabalwa mumalabba aa-Juda, munkamu zyabo, wakali zyuulu zili mwanda amakumi aali musanu aatatu azyuulu zili musanu acimwi am yanda yene. Mbembabo beelede kuzulula kunembo.\n10-Kulubazu lwakumusanza kulaba indembela yamalabba aa-Rubeni munkamu zyabo, Silutwe wabana ba-Rubeni abe Elizuri mwana waSedeuri. 11Bantu bankamu yakwe ibakabalwa bakali zyuulu zili makumi one amusanu acimwi amyanda yosanwe. 12Abaabo babambana awe babe musyobo wa-Simeoni. Silutwe wabana ba-Simeoni abe Selumiyeli mwana wa-Zurisadai. 13Bantu bankamu yakwe ibakabalwa bakali zyuulu zili makumi osanwe amusanu azine amyanda yotatwe. 14Awalo musyobo wa-Gadi. Silutwe wabana ba-Gadi abe Eliyasafe mwana wa-Reueli. 15Bantu bankamu yakwe ibakabalwa bakali zyuulu zili makumi one amusanu amyanda iili musanu aumwi amakumi osanwe. 16-Mweelwe wabana boonse ibakabalwa mumalabba aa-Rubeni, munkamu zyabo, wakali zyuulu zili mwanda amakumi osanwe acimwi amyanda yone amakumi osanwe. Mbembabo beelede kuba inkamu yabili yakweenda.\n17-Kusule lyabaaba akatikati kamakamu, kulanyamuka itente lyambunganino ankamu yaba-Levi. Mbuli mbubayaka zilao zyabo, balanyamuka mbubonya umwi aumwi mumwenya wakwe weelede, kumbali lyandembela zyabo.\n18-Kulubazu lwakumbo kulaba indembela yamalabba aa-Efraimu munkamu zyabo, Silutwe wabana ba-Efraimu abe Elisama mwana wa-Amihudi. 19Bantu bankamu yakwe ibakabalwa bakali zyuulu zili makumi one amyanda yosanwe. 20Abaabo babambana awe babe musyobo wa-Manase. Silutwe wabana ba-Manase abe Gamaliyeli mwana wa-Pedazuri. 21Bana bankamu yakwe ibakabalwa bakali zyuulu zili makumi otatwe azibili amyanda yobile. 22-Awalo musyobo wa-Benjamini: silutwe wabana ba-Benjamini abe Abidana mwana wa-Gideoni. 23Bantu bankamu yakwe ibakabalwa bakali zyuulu zili makumi otatwe amusanu amyanda yone. 24-Mweelwe wabantu boonse ibakabalwa mumalabba aa-Efraimu, munkamu zyabo, wakali zyuulu zili mwanda amusanu azitatu amwanda. Mbembabo beelede kuba inkamu yatatu yakweenda.\n25-Kulubazu lwakunyika kulaba indembela yamalabba aa-Dani munkamu zyabo. Silutwe wabana ba-Dani abe Ahiezeri mwana wa-Amisadai. 26Bantu bankamu yakwe ibakabalwa bakali zyuulu zili makumi aali musanu alimwi azibili amyanda iili musanu aibili. 27Abaabo babambana awe babe musyobo wa-Aseri, Silutwe wabana ba-Aseri abe Pagiyeli mwana waOkirani. 28Bantu bankamu yakwe ibakabalwa bakali zyuulu zili makumi one acimwi amyanda yosanwe. 29-Awalo musyobo wa-Nafitali: silutwe wabana ba-Nafitali abe Ahira mwana wa-Enani. 30Bantu bankamu yakwe ibakabalwa bakali zyuulu zili makumi osanwe azitatu amyanda yone. 31-Mweelwe wabantu boonse ibakabalwa mumalabba aa-Dani wakali zyuulu zili mwanda amakumi osanwe amusanu azibili amyanda iili musanu aumwi. Mbembabo beelede kusyaalila kweenda andembela zyabo,\n32-Mbaabo bana ba-Israyeli ibakabalwa munzubo zyabamawisi. Mweelwe wabantu bankamu zyoonse, boonse ibakabalwa bakasika kuzyuulu zili myanda iili musanu aumwi azyuulu zyotatwe amyanda yosanwe amakumi osanwe. 33Pele ba-Levi teebakabalwa akati kabana ba-Israyeli, pe, mbubonya mbuli Jehova mbwaakalailila Musa.\n34Nkabela bana ba-Israyeli bakacita mbubonya mbuli Jehova mbwaakalailila Musa. Bakayaka zilao zyabo kumbali lyandembela zyabo, alimwi bakeenda, umwi aumwi muciinga cakwe amuluzubo lwakwe, mbubonya mbubakalaililwa.